Тошкент ёрдам сўраса Москва бунга тайёр – Россия ТИВ - 22.07.2021, Sputnik Ўзбекистон\nТошкент ёрдам сўраса Москва бунга тайёр – Россия ТИВ\nАфғонистон шимолида вазят хавотирли бўлиб қолмоқда. Бу ҳолат қўшни давлатларни безовта қилмай қўймайди. Москва керак бўлганда Тожикистон ва Ўзбекистонга ёрдам... 22.07.2021, Sputnik Ўзбекистон\nТОШКЕНТ, 22 июл — Sputnik. Афғонистон борасида Россия Ўзбекистон билан фаол мулоқотда бўлиб турибди ва кера бўлганда ёрдам беришга тайёр, деди Россия ташқи ишлар вазири ўринбосари Андрей Руденко.Унинг сўзларига кўра Афғонистон ичидаги вазият қўшниларни ҳам хавотирга солмасдан қўймайди. Ушбу вазият Марказий Осиё давлатларига қандай таъсир қилиши мумкин?Афғонситонда вазият хавотирли бўлиб қолмоқда. АҚШ қўшинлари олиб чиқилганидан сўнг Толибон* қишлоқ ҳудудларда кўп жойларни эгаллаб олди ва йирик шаҳарларга ҳужум бошлади.Россия ТИВи хабарига кўра, Толибон Тожикистон билан чегарани деярли эгаллаб олган. Ушбу муносабат билан Россия чегарани мустаҳкамлаш борасида ўз ёрдамини таклиф қилган. Ҳамкорлик ҳам икки томонлама ҳам КХШТ доирасида амалга оширилмоқда.“Айни дамда тожик-афғон чегарасида Россия томонидан беғараз равишда чегара заставаси қурилиши тўғрисида шартнома имзоланмоқда”, - деди Руденко.Россия ТИВ баёнотида Тожикистонга қарши зўравонликка йўл қўймаслик учун барча чораларни кўришишни маълум қилди.Эслатиб ўтамиз, сўнгги ой давомида Тожикистондаги Россия 201 ҳарбий базаси аскарлари ҳамда Россия-Ўзбекистон махсус бўлинмалари иштирокида бир неча ўқув-машқлари бўлиб ўтди.* — Россия ва бошқа давлатларда таъқиқланган террорчи ташкилот\nроссия, афғонистон, тожикистон, ўзбекистон\nАфғонистон шимолида вазят хавотирли бўлиб қолмоқда. Бу ҳолат қўшни давлатларни безовта қилмай қўймайди. Москва керак бўлганда Тожикистон ва Ўзбекистонга ёрдам беришга тайёр.\nТОШКЕНТ, 22 июл — Sputnik. Афғонистон борасида Россия Ўзбекистон билан фаол мулоқотда бўлиб турибди ва кера бўлганда ёрдам беришга тайёр, деди Россия ташқи ишлар вазири ўринбосари Андрей Руденко.\nУнинг сўзларига кўра Афғонистон ичидаги вазият қўшниларни ҳам хавотирга солмасдан қўймайди. Ушбу вазият Марказий Осиё давлатларига қандай таъсир қилиши мумкин?\n"Шу сабабли ҳам биз ўзбекистонлик ҳамкасабаларимиз билан доимий алоқада бўлиб турибмиз. Афғонистон билан чегарадош бўлган Ўзбекистон бизнинг иттифоқчи ва стратегик ҳамкоримиздир. Вазият тақозо этганда ва Ўзбекистон раҳбариятининг мурожаатига асосан, биз дўстларимизга ёрдам кўрсатишга тайёрмиз”, - деди Руденко.\nАфғонситонда вазият хавотирли бўлиб қолмоқда. АҚШ қўшинлари олиб чиқилганидан сўнг Толибон* қишлоқ ҳудудларда кўп жойларни эгаллаб олди ва йирик шаҳарларга ҳужум бошлади.\nРоссия ТИВи хабарига кўра, Толибон Тожикистон билан чегарани деярли эгаллаб олган. Ушбу муносабат билан Россия чегарани мустаҳкамлаш борасида ўз ёрдамини таклиф қилган. Ҳамкорлик ҳам икки томонлама ҳам КХШТ доирасида амалга оширилмоқда.\n“Айни дамда тожик-афғон чегарасида Россия томонидан беғараз равишда чегара заставаси қурилиши тўғрисида шартнома имзоланмоқда”, - деди Руденко.\nРоссия ТИВ баёнотида Тожикистонга қарши зўравонликка йўл қўймаслик учун барча чораларни кўришишни маълум қилди.\nЭслатиб ўтамиз, сўнгги ой давомида Тожикистондаги Россия 201 ҳарбий базаси аскарлари ҳамда Россия-Ўзбекистон махсус бўлинмалари иштирокида бир неча ўқув-машқлари бўлиб ўтди.\n* — Россия ва бошқа давлатларда таъқиқланган террорчи ташкилот


Россия Бош прокуратураси “Мемориал” ҳуқуқбонлик ташкилоти тугатилишини талаб қилмоқда\nРоссия Бош прокуратураси “Халқаро Мемориал” инсон ҳуқуқлари ташкилотини “хорижий агентлар” тўғрисидаги қонунчиликни мунтазам равишда бузиб келганликда айблаб, уни тугатиш тўғрисида Олий судга даъво аризасини топширди. Бунга оид маҳкама мажлиси 25 ноябрь куни бўлиб ўтади. Бу ҳақда маълумот тарқатган “Мемориал” прокуратура ўз даъвосини ташкилот материаллари маркировка қилинмагани билан асослаганини қайд этган.\n“Мемориал”га қарши даъво аризаси келиб тушганини Россия Олий суди вакиллари ҳам тасдиқлашган.\nКейинроқ “Интерфакс” агентлиги БПдан олинган маълумотга таянган ҳолда “Мемориал”нинг тугатилиши бўйича Москва шаҳар судига ҳам ариза топширилганини хабар қилган. Ҳуқуқбонлик ташкилоти ҳали бу даъво аризаси ҳақида ҳеч қанақа огоҳлантирув хати олмаганини билдирган.\nБош прокуратура иддаосича, “Мемориал” ноҳукумат ташкилоти “хорижий агент вазифасини бажараётганига оид фактни яшириб келмоқда”. Бу ерда, афтидан, “Мемориал” ёйинлаган қатор материалларда “хорижий агент НҲТ”маркировкаси йўқлиги назарда тутилаётган бўлса керак. Бунинг ҳуқуқбонлик ташкилотига бир неча бор жарима солинган.\n“Бу сиёсий репрессиялар ва инсон ҳуқуқлари ҳимояси тарихи билан шуғулланувчи ташкилот бўлган “Мемориал” жамиятини йўқ қилиш бўйича сиёсий қарордир”, дейилган “Халқаро Мемориал” ташкилоти баёнотида. Унда, ташкилот фикрича, “Халқаро Мемориални тугатиш учун ҳеч қанақа қонуний асос йўқ”лиги ҳамда “хорижий агентлар” тўғрисидаги қонунга қарши эканига қарамай, ташкилот қонун талабларига риоя қилаётгани урғуланган.\n“Мемориал” ташкилоти Россияда “НҲТ-хорижий агент” реестрига 2016 йилда киритилган. Ҳуқуқбонлик ташкилоти мамлакатда 2014 йили “хорижий агент” деб топилган илк ноҳукумат ташкилотларидан бири эди.\n“Мемориал” ўз фаолиятини бошлаганига 30 йилдан ошган, у 1989 йилда тузилган эди. Ташкилотнинг асосий йўналиши илк йилларда совет қатағонлари қурбонлари хотирасини абадийлаштириш бўлган, кейинчалик бунга бошқа тарихий-маърифий ва ҳуқуқбонлик лойиҳалари ҳам қўшилган.


Осиё чемпионатида Воронина ва Дусанова олтин, Радзивил бронза медалини қўлга киритди – Газета.uz\nОсиё чемпионатида Воронина ва Дусанова олтин, Радзивил бронза медалини қўлга киритди\nДоҳада ўтказилаётган енгил атлетика бўйича Осиё чемпионатида ўзбекистонлик спортчилар иккита олтин, битта бронза медалини қўлга киритди.\n24 апрель 2019, 11:49 Спорт\nҚатар пойтахти Доҳа шаҳрида ўтказилаётган енгил атлетика бўйича Осиё чемпионатининг 23 апрель куни ўтказилган баҳсларда ҳам 3 нафар ўзбекистонлик спортчи совринли ўринларни қўлга киритди. Бу ҳақда Жисмоний тарбия ва спорт вазирлиги матбуот хизмати хабар берди.\nЕтти кураш йўналиши бўйича баҳсларда иштирок этган Екатерина Воронина 6198 балл жамғариб, олтин медални қўлга киритди. Иккинчи ўринга Екатеринадан 205 балл кам тўплаган ҳиндистонлик С.Барман сазовор бўлган бўлса, учинчи ўрин 5829 очко жамғарган хитойлик Вангга насиб этди.\nБаландликка сакраш баҳсларида Светлана Радзивил ва Надия Дусанова медаль учун баҳсга киришди. Бу сафар омад Надияга кулиб боқди. У 1,90 метрлик баландликни забт этиб, олтин медални қўлга киритди. Светлана эса 1,88 метр натижа билан бронзага сазовор бўлди. Иккинчи ўрин Радзивил билан бир хил натижа кўрсатган, бироқ уринишлардан унумли фойдаланиш бўйича устунликка эширган қозоғистонлик Надежда Дубровская насиб этди.\nУшбу учлик Индонезияда ўтказилган Осиё ўйинларида ҳам ўзаро беллашишган бўлиб, Светлана Радзивил биринчи (1,96), Надия Дусанова (1,94) иккинчи ва Надежда Дубровская (1,84) учинчи ўринни қўлга киритган эди.\nЭслатиб ўтамиз, яна бир ўзбекистонлик атлет Руслан Қурбонов ушбу мусобақанинг уч хатлаб сакраш бўйича баҳсларида олтин медалга сазовор бўлган эди.


Жаҳон насри онлайн антологияси | Страница 10 из 126 | www.ziyouz.uz\nБош саҳифа Жаҳон насри онлайн антологияси (10)\nБегим Руқия Саховат. Султонанинг туши (ҳикоя)\nБир куни кечқурун ётоқхонамдаги оромкурсида ястаниб ётарканман, ҳинд аёлининг ўзига хос қирраларини кўз олдимга келтирдим. Бу ўнгиммиди ё тушиммиди англолмайман. Бироқ хотирам панд бермаса, мен уйғоқ эдим. Хуллас, жилваси кўзни қамаштирадиган минг олмос сингари товланувчи ёрқин юлдузли ойдин кечани кўрганим давоми…\nРукнларБегим Руқия Саховат (1880-1932; Бангладеш)\nХусрав Шоҳоний. Тушлик зиёфат (ҳикоя)\nЧоп этилган 16.03.2017 16.03.2018 МуаллифZiyouz.uz\nНақ эрталабдан буён Насруллахон мен билан ўта хушмуомала эди. У бир неча бор ўтирган столимнинг тепасига келиб, сигарет билан сийлади, чой таклиф қилди… Кўпдан бери ўртамизда яқин ошначилик муносабатлари бор эди, пулдан қисилиб қолган чоғларимизда бир-биримизга қарз бериб турар, ойда давоми…\nРукнларХусрав Шоҳоний (1930-2002; Эрон)\nЧоп этилган 12.03.2017 24.02.2017 МуаллифZiyouz.uz\nАббосийлар сулоласидан тўққизинчи халифа Восиқ – Муътасимнинг ўғли ва Ҳорун ар-Рашиднинг невараси эди. У айни қирчиллаган вақтида тахтга минди. Ундаги буюк қобилияту салоҳиятлар узоқ йиллар тахтни бошқаришга ва раиятнинг доруламон ҳаёт кечиришига кафолат эди. Чеҳрасидан нур ёғар, салобатидан кўрганнинг ақли давоми…\nРукнларВильям Бекфорд (1760-1844; Англия)\nКамгап финнинг ички монологи …Воқеа поездда бўлганди. Йигит тароғини тушириб юборди. Тароқ батарея тагига кириб кетди. Йигит эгилди, полни пайпаслади, батарея ўрамлари орасида қўллари билан тимирскланди, лекин тароқнинг изи ҳам йўқ эди. Поездда йўқотганингни асло тополмайсан. Тароқ нима, тароқ – давоми…\nВейо Мери. Арафа (ҳикоя)\nФирма директори ўттиз ёшларда эди, ундан катта эмас. У ўзига қараб юрарди: янада кўпроқ ялтираши учун қора сочини лак билан ҳўллаб, чеккаларига узун соқол туширарди. Унинг учун ертўлада ҳужрасифат қилиб тўрт квадрат метрни хира ойна билан тўсиб қўйишганди. Унинг олдидаги давоми…\nВейо Мери. Совчилик (ҳикоя)\nҚария Лэкстрем ошқошиқ билан чуқур ликопни кавларди. У ўзи учун атайлаб майда тўғралган гўшт ва картошкани қошиққа аранг илиб, бўлакларини дастурхонга тўкарди. Баъзида Лэкстрем ёғдан ялтираётган бармоқларини гердайиб қизига чўзар, Регина сочиқ ёки қўлига илинган латта билан уларни тозалаб артарди. давоми…\nЮха Маннеркорпи. Маймунча (ҳикоя)\nБола бугун келмаса керак. Ўтган куни қасам ичдим: агар у бу ерда, кўча муюлишида яна кўриниб, оқ қўлқопли қўлларини силкий бошласа, ўрнимдан туриб, “Маймунча” дейман. Кўриб кўзим тўйди – етар бас. Нима жин уриб бу ерга келади – бизнинг маймунчаларга давоми…\nРукнларЮха Маннеркорпи (1915-1980; Финландия)\nДулат Исабеков. Муҳожир (эссе)\n“Мен бу дунёнинг одами эмасман”. Болат Акуджава “Одамнинг икки бурчи бор: бири бу дунёга келиш, иккинчиси – кетиш. Қолгани – алданиш. Бу дунёнинг гашти тугади-ку, деганингда одамнинг кета қолгани ҳам маъқул бўлса керак”. Асқар Сулаймонов Болат Акуджава бу гапини 1996 давоми…\nРукнларДулат Исабеков (1942; Қозоғистон)\nЙордан Радичков. Наъматак бутаси (ҳикоя)\nУнинг ёши нечадалигини тахминан ҳам айтолмайман, кейинчалик бу ёруғ оламда қанчадан бери яшаётгани, юз йиллик эман ва чинорларга тенгдошми ёки улардан каттароқми, бизнинг давримизга динозаврлар, мамонтлар ва одам боласи суякларини ер остидан ё бўлмаса минг йиллик ғорлар-у, кўмир қатламлари орасидан давоми…\nРукнларЙордан Радичков (1929-2004; Болгария)\n10-саҳифа. Жами: 126Боши«6789101112131415»Охири


“Сайловни диққат билан кузатяпман”\nДато Хожи Ван Аҳмад бин Ван Омар, Малайзия сайлов комиссияси раисининг ўринбосари:\n– Тошкент шаҳридаги бир нечта сайлов участкаларида бўлиб, парламент сайлови жараёнларини диққат билан кузатяпман. Сайловчиларнинг овоз бериш жараёнида фаол иштирок этаётгани мени қувонтирмоқда. Сайлов жараёнларида кўплаб халқаро кузатувчиларнинг қатнашаётгани мамлакатингизда демократияни мустаҳкамлаш борасида кенг кўламли ишлар амалга оширилаётганидан далолатдир.\nМен Ўзбекистонга сайловдан уч кун олдин келган эдим. Шу боис сайловолди кампаниясини бевосита ва батафсил кузатиш имкониятига эга бўлдим. Тайёргарлик жуда юқори даражада ташкил этилган. Бугун, 27 декабр куни эрта тонгда Тошкент шаҳридаги 160-сайлов участкасида бўлдим. Бу ер сайловчилар билан жуда гавжум. Сайловчилар учун яратилган қулай шарт-шароит, участкадаги тартиб ва хушмуомалалик менга жуда маъқул бўлди.\nСайлов участкалари зарур жиҳозлар билан таъминлангани – овоз бериш кабиналари, сайлов варақаларини ташлаш учун шаффоф қутилар ва бошқа жиҳатлар сайловчилар учун яратилган қулай шароит ва кенг имкониятлардир. Барча овоз берувчилар номзодларнинг дастури, сайловга оид бошқа маълумотлардан етарлича хабардорлиги сайловга юксак даражада тайёргарлик кўрилганининг тасдиғидир.


Танг дақиқалар — Dilkashradio.com\nАссалому алайкум. Имонли бўлиш ва Худо билан бирга яшаш жуда яхши. Кимда қандай билмадим-у, аммо мен ҳаётимда кўп қийинчилик кўрдим. Оилам билан бирга оч, бошпанасиз, пулсиз қолган пайтларимиз бўлди. Қотган нон ҳам едик, руҳий қийинчиликлар ва тушунмовчиликларни кўрдик. Шундай пайтларда Худодан бошқа ҳамдардимиз ва ёрдамчимиз бўлмаган. Бу энг катта ютуғимиз эди. Ишонаман, сиз ҳам шундай деб ўйлайсиз. Ҳаётимизда қандай қийинчиликлар бўлмасин, Худодан бошқа суянчиғимиз ва қўрғонимиз йўқ. Худо билан бирга бу қийинчиликлар ширин татийди. У билан бирга ҳар бир қийинчиликнинг азобнинг маъноси бор. Сабаби бор.\nҲар биримизннг ҳаётимизда жуда азобли ва танг дақиқалар бўлганида, азобдан, қалб оғриғидан, ичимизда Худога дод соламиз. «Шу нарсалар содир бўлгаётганида сен қаерда эдинг». Аёл кишининг ўз турмуш ўртоғини ёки фарзандларини йўқотиши жуда азобли. Бундан ортиқ азоб бўлмайди. Яқинда бир ҳикояга кўзим тушди. Унда бешта ошна кечқурун бирга ўтириб ош ейишади. Кетишаётганида ораларидан бири қолган тўрттасининг эсон омон бориб келишлари учун ибодат қилади. Эртаси куни бешинчи ошна бошқа тўртта ошнасини бошқа шаҳарга кузатиб қўяди. Тўрттала ошна бир машинага ўтириб жўнашади. Аммо ўша куни кечқурун бешинчи дўстнинг уйига қўнғироқ бўлади.\nМаълум бўлишича дўстлари ўтирган машина довонда катта камазга урилибди. Машина ичидагиларнинг ҳеч бири омон қолмабди. Дўстларининг уйларига тазияга борган бешинчи дўст, ич-ичидан дод соларди. Уларнинг рафиқаларига болаларига нима дейишни билмасди. У тик туриб йиғлар экан, ичидан Худога дод соларди: «Улар ҳалокатга учраётганида Сен қаерда эдинг, Худо! Бир кун олдин биз ҳаммамиз сенга ибодат қилиб омон сақлашингни сўраган эдик-ку!» У тўртинчи дўстининг тазиясида турар экан, бирданига кимдир осмонни кўрсатди. У бошини кўтариб, осмонга маъносиз боқди. Энди сезди ёмғир ёғаётган экан. Осмон ҳам ғам чекаётгандай қора тусда. Аммо ўртада камалак порлаб турарди. У худди кулиб тургандай эди. Кейин эса момақалдироқ гумбурлади.\nБошқалар нимани ҳис қилганини у билмайди, аммо ўшанда Худо унга ҳам бева қолган аёлларга ҳам: «Улар мен билан бирга асло ғам чекманг. Мен ўзим сизларга ғамхўрлик қиламан», — деяётгандай эди. Худо чиндан ҳам бева аёлларга ва уларнинг фарзандларига ғамхўрлик қилди.\nБу бир одамнинг ҳаётидаги бир воқеа ҳолос. Сизда ҳам танг ҳолатлар бўлган ва бўлади. Агар шундай бўлса, тушкунликка тушманг. Худога чин дилдан ишонадиган имонли ҳар қандай вазиятда ҳам Худонинг иродасини қабул қилиб, Унинг режаларига ва бошқарувига ўзини топшириб олға юради. Шундай пайтларда Забур 72 боб 23-26 оятлар ёдингиздан чиқмасин. «Бироқ Мен доим Сен биланман. Сен менинг ўнг қўлимдан тутиб турасан. Маслаҳатинг ила менга йўл кўрсатиб, охирида мени шараф ила қабул қиласан. Осмонда кимим бор Сендан бўлак? Ерда ҳам сендан ўзгасини истамайман. Баданим, юрагим ҳолдан кетмоқда, илло Худо абадий дилим суянчиғидир.» Сиз оғир дамлардан қандай ўтасиз бизнинг www.najot.com ва dilkash@najot.com сайтларимизга кириб ўз тажрибаларингизни биз билан бўлишинг.


Варикоз коронавирус касаллиги оғир кечишига сабаб бўладими? - Darakchi\nСАЛОМАТЛИК 26.10.2020, 15:03\nБугун АОКА залида Коронавирусга қарши курашиш штаби аъзоси Севара Убайдуллаева иштирокида брифинг ўтказилди. унда муҳим саволларга батафсил жавоб берилди.\n56 ёшдаман, вазним 83 кг. Коронавирусда бу вазн хавфли эмасми?\n–Ёшингизга нисбатан вазн кўрсаткичининг меъёрини аниқлаш учун бўй кўрсаткичи ҳам муҳим, бўй ва вазн солиштирма формула асосида ҳисоблаб кўрилса, ёшингизга мос вазнни аниқласа бўлади. Бунинг учун, яшаш жойингиздаги тиббиёт муассасаси шифокорига учрашинг. Улар вазн ва бўйингизни ўлчаб, сўнг кўрсаткичларни формула асосида ёшингизга мос тана-вазн индексини айтишади.\nЁшим 30 да, туғруқдан кейин оёқларимда варикоз кенгаймалари қолган, бу коронавируснинг оғир кечувига сабаб бўлиши мумкинми?\nҲа, албатта. Бугунги кунда коронавирус инфекцияси юрак қон-томир тизимини шикастлаши, айнан қон қуюлишини кучайтириши исботланган.\nСизда варикоз касаллиги, яъни қон қуюлиши натижасида оёқлар қон-томирларда тромблар тўпланиши билан веналарда қон оқими бузилади, ҳаттоки баъзи оғир даражаларида веналар тўлиқ фаолияти тўхтайди. Бу эса, ўз ўрнида коронавирус кечишини оғирлаштириши мумкин.\nШу боис, сиз шифокорга мурожаат қилишингиз керак. Унинг назоратида, клинико-лаборатор текширувлардан ўтиш ва тор соҳа мутахассислари, кардиолог, қон-томир мутахассисларига учрашиб керакли муолажаларни олишингиз талаб этилади.


Икки марта судланган ОТМ ўқитувчиси пора билан қўлга олинди - UzNews.uz\nИкки марта судланган ОТМ ўқитувчиси пора билан қўлга олинди\nАввал 2 марта судланган ҳам онколог, ҳам ўқитувчи бўлиб ишловчи шахс 7000 АҚШ доллари олган вақтида ашёвий далиллар билан ушланди.\nҚарши шаҳридаги оилавий поликлиникада “онколог” шифокор бўлиб ишлаш билан бир қаторда, Қарши давлат Университетида ўриндошлик асосида фаолият юритиб, талабаларга сабоқ бериб келган шахс алдов йўли билан ўзгаларнинг пул маблағини ўзлаштирмоқчи бўлди. Бу ҳақда ДХХ матбуот хизмати UzNews.uz'га хабар берди.\nУшбу фуқаро гўёки юқори лавозимда ишлайдиган танишлари борлигини рўкач қилиб, бир абитуриентни Қарши давлат Университетига ўқишга киритиб қўйиш эвазига 5000 АҚШ доллари, иккинчи абитуриентни М.Ауэзов номидаги Жанубий Қозоғистон давлат Университетига ўқишга киритиб қўйиш учун 2000 АҚШ доллари, жами 7000 АҚШ доллари олган вақтида ДХХ Қашқадарё вилояти бошқармаси ва Бош прокуратура ҳузуридаги Департаментнинг ҳудудий бошқармаси ходимлари томонидан ашёвий далиллар билан ушланди.\nМаълум бўлишича, муқаддам фирибгарлик билан боғлиқ жиноятлар содир этганлиги учун 2018 ва 2019 йилларда жиноят ишлари бўйича Қарши туман судининг ҳукми билан 2 маротаба судланган ушбу фуқаро ўз хатоларидан тўғри хулоса чиқармаган.\nҲозирда унга нисбатан Жиноят Кодексининг 168 ва 28,211-моддалари билан жиноят иши қўзғатилиб, тергов ҳаракатлари олиб борилмоқда.


Ким айбдор? ИИББ инспектор автомобилни тўхтатмоқчи бўлганидан сўнг келиб чиққан авария бўйича изоҳ берган Ўзбекистон янгиликлари\nЎзбекистон, Тошкент – Batafsil.uz. Ижтимоий тармоқларда бир йўл транспорт ҳодисасини акс этган видеолавҳа тарқалган. Фойдаланувчиларнинг фикрича, аварияга ЙПХ ходими сабабчи бўлган. Видеолавҳадан маълумки, йўлнинг иккинчи полосасига югуриб чиққан ЙПХ инспектори оқимда катта тезликда ҳаракатланиб келаётган машинани тўхтатишга уринган. Натижада тўқнашув юз бериб, автомобиллардан бири ағдарилган ва дарахтга бориб урилган. Бу ҳақда Batafsil.uz. мухбири хабар бермоқда.\nИИББнинг маълум қилишича, ушбу ҳодиса 2021 йилнинг 23 сентябрь куни соат 07:30 ларда Юнусобод тумани, Амир Темур кўчасида содир бўлган.\n“ЙПХБ инспектори 49 ёшли Ш.У. бошқарувидаги “Cobalt” русумли автомашинани тўхтатган вақтида, унинг орқасидан ҳаракатланиб келаётган, 33 ёшли К.У. “Tracker” русумли автомашина бошқарувини йўқотиб, “Cobalt” билан тўқнашган ва хизмат олиб бораётган ЙҲХБ инспекторини уриб юбориб, ағдарилиб дарахтга урилган”, - дея хабар бермоқда ҳуқуқни муҳофаза қилиш идораси.\nЙТҲ натижасида ЙҲХБ инспектори ҳамда “Tracker” автомашинасининг йўловчиси тан жароҳатлари олиб касалхонага ётқизилган.\nТергов якуни бўйича тўпланган хужжатлар қонуний қарор қабул қилиш учун судга юборилган. Ҳозирда ЙҲХБ ходими тиббиёт муассасасидан чиқарилган.\nҚизиғи шундаки, ИИББ инспектор фавқулодда вазият яратгани учун жазолангани ёки унинг ҳаракатлари тўғри деб ҳисобланиши ҳақида хабар бермаган. Қайд этиш керакки, кўпчилик ҳайдовчилар ўз хатти-ҳаракатлари билан хавфли вазиятларни юзага келтирувчи тошкентлик инспекторлардан тез-тез шикоят қилишади.


Англия жосуслари боши учун катта пул ваъда қилган самарқандлик олим - zarnews.uz\nАнглия жосуслари боши учун катта пул ваъда қилган самарқандлик олим\nБу инсон 1917 йилда кўҳна кентда араб графикаси асосида нашр этилган биринчи ўзбек ва тожик алифболарининг муаллифи бўлган. Озарбайжон, рус, форс, араб, инглиз, немис, француз, итальян ва иброний сингари 10 дан ортиқ тилларни яхши билган энциклопедик билимларга эга Марказий Осиёдаги йирик олим рус ва инглиз жосусларида "катта" қизиқиш" уйғотган.\nС.А. ва бошқа 20 га яқин тахаллуслар билан ижод қилган бу инсоннинг номи узоқ вақт ватандошларимизга ҳам номаълум бўлиб келган. Ўзбекистонда хизмат кўрсатган ёшлар мураббийси Сайди Умировнинг ёзишича, қомусий билим соҳиби журналист, ношир, шоир, тилшунослигидан ташқари муаллим, мураббий, муҳаррир, мутаржим, муғанний, муаррих, актёр ва режиссёр ҳам бўлган. Унинг 500 га яқин асари таржималари нафақат Марказий Осиё, балки Эрон, Покистон, Афғонистон, Туркия, Озарбайжон, Тожикистон, Татаристон ва Қримда чоп этилган.\nБуюк мутафаккирнинг дунёга келиши\nСаидризо Ализода 1887 йил 15 февралда туғилган. Олти йил мадрасада ўқиган. 1904 йилда у янги турдаги жадид мактабида дарс беришни бошлаган. 1906 йилда деҳқонлар фарзандлари учун мактаб очган.\n1916-1922 йилларда Беҳбудийнинг "Падаркуш", Молернинг "Зўраки табиб", Узеир Ҳожибековнинг "Аршин мол олан", "Лайли ва Мажнун", "Асли ва Карам", Ҳусайн Жовиднинг "Шайдо", "Шайх санъон" асарларини саҳнага қўйишда қатнашади, актёр сифатида айрим ролларини ижро этади.\nСамарқандда яшайдиган руслар учун кечки курслар очиб, ўзбек ва форс-тожик тиллари ўқитади. Демуров босмахонасига ҳарф терувчи бўлиб ишга кирган. Матбуотда фаол меҳнат қилган.\n1933 йилдан Самарқанд давлат университетида араб ва форс тилларидан дарс берган профессорни 1937 йилда жосусликда айблаб, ҳибсга олишади. Икки йил давом этган терговда ҳеч қандай далиллар топилмаса-да, сохта айблов билан у беш йилга озодликдан маҳрум қилинади. Кейинчалик бу муддат узайтирилади. Самарқанд-Тошкент-Тоболск-Владимир турмаларида ўтирган Саидризо Ализода 1945 йил 24 декабрида сил касалидан вафот этади.\nҚисқача тарих шундан иборат. Аммо бу маълумотлар қомусий олимнинг бутун ҳаётини, шахсиятини, ундан олинадиган ибратни очиб беролмайди.\nЁшлар учун ҳақиқий кумир\nАлизода ҳаёти билан танишаркансиз, у бугунги ёшлар учун том маънодаги ибрат бўла олишига ишонч ҳосил қиласиз. Негаки, бу иқтисодий қийинчилик даврида, қолаверса, бугунгидай ахборот технологиялари бўлмаган бир вақтда 10 дан ортиқ тилларни ўрганган.\nЭътиборлиси шуки, у аксарият тилларни мустақил ўзлаштирган. Олган билимлари натижасида улкан таржимонлик мактабига асос солган. Оддий мисол, унинг “Меҳробдон чаён” романини тожик тилига қилган таржимасига ўқувчи ва мутахассислар асар тожик тилида ёзилгандай таассурот қолдиришини билдирган.\nСадризо Ализода "Капитан қизи", "Борис Годунов", "Дубровский", "Евгений Онегин", "Тирилиш", "Ревизор", "Очилган қўриқ", "Цемент", "Пўлат қандай тобланди" асарларини русчадан ўзбек, форс, тожик тилларига ўгирган, французчадан Молер, Мопассан, инглизчадан Эптон асарларини таржима қилган. Ибн Сино, Фирдавсий, Низомий, Фузулий, Навоий асарларидан рус тилига таржималари мутахассислар томонидан эътироф этилган.\nМантиқ чегарасини бузиб ташлаган\nАллома фаолияти, унинг ижоди билан танишаркансиз, бу фикрга тўлиқ қўшиласиз. Чунки, у қисқа умри давомида мактаблар учун 12 та дарслик ёзган, дастурлар тузган.\nТаржималарини қўшмаганда ҳам қамоққа олинишидан аввал ёзган 3 та китоби, кейинчалик Лоҳурда чоп этилгани, қўлёзмалари шунчаки қораламалар бўлмаганидан далолат беради.\nАлизода мантиқ чегарасини бузгани ҳақида гап кетганда у космосга оид алоҳида китоб ёзганини ҳам мисол келтириш мумкин. Технология ривожланган, илм олиш учун имкониятлар кенг бўлган бугунги даврда ҳам фазо илми борасида кучли мутахассислар бармоқ билан санарли. Бироқ ўша даврда Ализоданинг бу борада ёзган китоби 2000 йилларда Россия космонавтикаси музейлари ассоциацияси (АМКОС) томонидан ҳам юқори баҳоланган.\nЛавозимгамас, хизматга шай турган\nТарихда шундай мисол бор: машҳур аллома, етук олим, ҳазрат Абу Ханифага қозилик лавозими таклиф қилинади. Аммо Имом Аъзам бу таклифни рад этган экан.\nТақдирни қарангки, Ализода ҳаётида ҳам айни шунга монанд воқелик юз беради. Яъни, ўтган асрнинг 20-йилларида бир қатор қўшни давлатлар – Эрон, Туркия, Афғонистонда Ализода юқори лавозимларга таклиф қилинган. Масалан, Афғонистоннинг биринчи президенти Омонуллоҳ Хон Ализода ушбу мамлакатда таълим ва матбуотни ўрнатиш соҳасида ишлашга таклиф қилади. Бунда олимнинг розилигини олиш учун ҳатто икки марта ўзининг маслаҳатчиси Муҳаммад Довудни Самарқандга юборган, аммо Саидризо Ализода ҳар сафар таклифни миннатдорчилик билан рад этган.\nБундан у нима ютди, деган савол туғилиши табиий. Маълумотларга кўра, Ализоданинг илмий фаолияти фақат таржима билан чекланмаган. У "Туркистон тарихи", "Ислом тарихи", "Диний қонунлар" илмий асарлари муаллифи. Икки жилдли 61 минг сўзни ўз ичига олган биринчи русча-тожикча луғатни тузган.\nТуркистон мактаблари учун арифметика, тарих, география, астрономия, табиатшунослик ва араб грамматикаси бўйича дарсликлар ёзган.\nҲали кўп ва хўп ўрганилиши зарур\nСаидризо Ализодани элга танитишда, аввало, геолог набираси Фарҳод аканинг, қолаверса, йирик олим, Ғайбуллоҳ ас-Саломнинг хизматлари катта. Тўғри, кейинчалик ҳам жадидчиликни тадқиқ этган олимлар у кишининг ижоди билан қизиққан.\nБироқ Ализода ҳали чуқур ўрганилиши, асарлари, илмий фаолияти тадқиқ этилиши керак. Қолаверса, алломанинг бугунги авлод учун ибрат қилиб кўрсатишга арзигулик сифатлари шу қадар кўпки, улар фақат ўрганишни, илмий мулоҳазаларни тақозо этади.\nБундан ташқари, Англия разведкаси жосуслари унинг боши учун 50 минг фунт-стерлинг мукофот ажратган, дейилади. Хорижда машҳур бўлган аллома большевиклар томонидан халқ душманига чиқариб, ҳибсга олинади. Бундай драматик тақдирнинг ўзи ҳақида том-том асарлар ёзилса арзийди.\nТеглар: Саидризо Ализода


Қорақалпоғистон ЙҲХБ бошлиғи қўл остидаги ходимларига куч ишлатди ва ҳақорат қилди\nҚорақалпоғистонда ходимларини ҳақорат қилиб, куч ишлатган ЙҲХБ бошлиғи интизомий жазога тортилди. Калтак еган ва ҳақоратга кўмилган ЙПХ ходимлари эса ишдан олинган.\nИжтимоий тармоқларда Қорақалпоғистонда ДЙҲХХ мулозими ходимларини ҳақорат қилиб, куч ишлатгани акс этган видео тарқалди. Ҳолат юзасидан Қорақалпоғистон Республикаси ИИВ ахборот хизмати изоҳ берди.\nЙПХ ходимининг бодикамерасига ёзилиб қолган лавҳада ходимларга маъмурий жарима чоралари кам бўлгани сабабли зуғум қилинаётгани кўринган. Маълум бўлишича, сўконғич ва муштумзўр раҳбар – Қорақалпоғистон Республикаси ИИВ Йўл ҳаракати хавфсизлиги бошқармаси бошлиғи вазифасини бажарувчи, капитан Б.Хожанов.\nРасмий изоҳда воқеа бир йил олдин – 2021 йилнинг 14 феврал куни содир бўлгани айтилади.\nҚайд этилишича, ҳолат юзасидан Хожановга нисбатан хизмат текшируви тайинланган. Текшируви якуни бўйича, у кўл остидаги ходимларга қўпол муносабатда бўлгани ва хизматда камчиликларга йўл қўйгани учун “лавозим маошининг 30 фоиз миқдорида ушлаб қолиш” қаттиқ интизомий жазо чораси қўлланган.\nKun.uz манбасига кўра, калтак еган ва ҳақоратга кўмилган ЙПХ ходимлари бодикамерани қасддан ишдан чиқаришга уринганликда айбланиб ишдан олинган.\nБундан олдин Қорақалпоғистонда мастликни аниқлаш учун ўзининг телпагидан фойдаланган инспекторга чора кўрилганди. Ундан аввалроқ эса Чимбой туманида ЙПХ ходими фуқарони ҳақоратли сўзлар билан сўкканди.


Тошкентда тўқимачилик технопарки қурилиши бошланди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Тошкентда тўқимачилик технопарки қурилиши бошланди\t10:08, 29 июнь 2016\tТошкент тўқимачилик ва енгил саноат институти ҳудудида Ўқув-тадқиқот тўқимачилик технопарки қурилиши бошланишига бағишланган маросим бўлиб ўтди. Ўзбекистон Республикаси ташқи иқтисодий алоқалар, инвестициялар ва савдо вазирининг ўринбосари Шавкат Тўлаганов, Корея Республикасининг мамлакатимиздаги Фавқулодда ва мухтор элчиси Квон Ён У, Корея Республикаси Савдо, саноат ва энергетика вазирлиги департаментининг бош директори Канг Мюн Су ва бошқалар Ўзбекистон билан Жанубий Корея ўртасидаги ҳамкорлик бошқа соҳалар қатори тўқимачилик, енгил саноатда ҳам изчил ривожланиб бораётгани, икки давлат раҳбарларининг учрашувларида эришилган келишувлар бу борада муҳим ҳуқуқий асос бўлиб хизмат қилаётганини алоҳида таъкидлади. Президент Пак Кин Хэнинг 2014 йил июнда Ўзбекистон Республикасига ва Президент Ислом Каримовнинг 2015 йил майда Корея Республикасига давлат ташрифлари ўзаро манфаатли ҳамкорликни сифат жиҳатидан янги босқичга кўтарди. Давлатимиз раҳбари Ислом Каримов раҳнамолигида иқтисодиётни диверсификация ва модернизация қилиш, юқори технологияли ва рақобатбардош маҳсулотлар ишлаб чиқариш борасида катта ютуқларга эришилмоқда. Мамлакатимиз енгил саноати мустақиллик йилларида миллий иқтисодиётимизнинг жадал ривожланиб бораётган тармоқларидан бирига айланди. Айни пайтда енгил саноат тизимида замонавий технология ва ускуналар билан жиҳозланган 300 дан ортиқ корхона фаолият юритмоқда. Ишлаб чиқаришни модернизация қилиш ва қайта жиҳозлаш, малакали кадрлар тайёрлаш, чет эл инвестициясини жалб этишга асосланган ривожланиш стратегияси рақобатбардош маҳсулотлар ишлаб чиқариш ҳамда уларнинг экспорти кўламини кенгайтириш имконини бераётир. Мамлакатимиз енгил саноат тармоғи ўз салоҳиятини янада юксалтириш учун катта имкониятларга эга. Юқори малакали кадрлар тайёрлаш бўйича самарали дастур бу борада муҳим ўрин тутади. Масалан, Тошкент тўқимачилик ва енгил саноат институтида ҳар йили автоматлаштириш ва бошқарув, тўқимачилик саноати технологиялари, пахта саноати технологиялари, енгил ва матбаа саноати технологиялари йўналишларида мингдан зиёд мутахассис тайёрланмоқда. Жанубий Корея Ўзбекистоннинг стратегик ва асосий инвестициявий шерикларидан биридир. Икки давлат раҳбарларининг мунтазам музокаралари самарасида ўзаро манфаатли ҳамкорлик изчил ривожланмоқда. Мамлакатларимиз турли соҳаларга юқори технологияларни жорий этиш борасида ҳам фаол ҳамкорлик қилиб келмоқда. Миллий иқтисодиётимиз турли тармоқлари, хусусан, тўқимачилик ва енгил саноатда Жанубий Корея тадбиркорларининг фаол иштирокида кўплаб лойиҳалар ҳаётга татбиқ этилмоқда. «Ўзбекенгилсаноат» акциядорлик жамияти ва Корея Республикаси Савдо, саноат ва энергетика вазирлиги ҳамкорлигида 2018 йилга қадар Тошкентда барпо этиладиган Ўқув-тадқиқот тўқимачилик технопарки лойиҳаси Ўзбекистон – Жанубий Корея муносабатларининг ёрқин намунасидир. Технопаркни ташкил этишдан кўзланган асосий мақсад Тошкент тўқимачилик ва енгил саноат институтида жорий этиш учун тўқимачилик саноатини ривожлантириш, технологик янгиликларни яратиш ва материалшунослик, бўяш-пардозлаш, мато ва либослар дизайни соҳасида тадқиқотлар ўтказиш, ахборот-коммуникация технологияларидан фойдаланган ҳолда истиқболли технологик йўналишларни, муқобил электр энергияси манбалари ва бошқа йўналишларни ривожлантиришга қаратилган халқаро ўқув ҳамда тадқиқот дастурларини ишлаб чиқиш ва амалга оширишдан иборат. Қурилиш-монтаж ишларини бажариш, технологик ускуналар харид қилиш ва ўрнатиш, технопарк ходимлари учун махсус ўқув курсларини ташкил этиш Корея Республикаси ҳукуматининг «Тараққиётга расмий кўмак» дастури доирасида грант маблағлари ҳисобидан молиялаштирилади. Лойиҳа қиймати 15 миллион АҚШ доллари атрофида баҳоланмоқда. Технопарк режасида юқори технологияли 3 ва 5 қаватли маъмурий бинолар, энергия тежайдиган технологиялардан фойдаланган ҳолда экспериментал ишлаб чиқариш учун қуёш батареялари билан жиҳозланган ва умумий майдони 10 минг квадрат метрдан зиёд алоҳида 2 қаватли бино қуриш кўзда тутилган.\nРежага кўра, 4 минг квадрат метрдан ортиқ бўлган ҳудудда ўқув хоналари, конференция ва кўргазма заллари, лабораториялар, офислар, оранжерея ва бошқа объектлар жойлаштирилади. 1,5 минг квадрат метрдан ортиқ майдонда ташкил этиладиган илмий-тажриба лабораториясида тўқиш, бўяш-пардозлаш, тикув ускуналари ўрнатилади. 5 қаватли бино томида гулзор ва боғ барпо этилади. Бинолар замонавий юқори технологияли қурилиш ва пардозлаш материалларидан бунёд этилади. Уларга туташ ҳудудларга турли хил пишиқ кошинлар ётқизилади, майсазор ва фавворалар барпо қилинади. Технопаркнинг дизайн-гуруҳи «Ўзбекенгилсаноат» корхоналари билан янги турдаги маҳсулотлар яратиш бўйича ҳамкорлик қилади. “Ўзбекенгилсаноат” акциядорлик жамияти билан Жанубий Корея технологияларни ривожлантириш институти ўртасида Ўқув-тадқиқот тўқимачилик технопаркини янада ривожлантириш тўғрисида муҳокама протоколи имзоланди. Ўқув-тадқиқот тўқимачилик технопаркининг барпо этилиши Ўзбекистон енгил саноатини янги ривожланиш босқичига олиб чиқиш ва соҳада кадрлар тайёрлаш тизимини такомиллаштириш имконини беради.


АҚШ президентидан ядро тугмачаси олиб қўйилди - zarnews.uz\nАҚШ президентидан ядро тугмачаси олиб қўйилди\nЯқинда америкалик журналист-суриштирувчи Боб Вудварднинг «Peril» (Таваккал) китоби нашрдан чиқди. Унда у АҚШ президенти Жо Байден 2021 йил январда ҳарбийлар томонидан ядро ракеталарини учириш кодидан маҳрум қилинганини ёзади.\nМуаллиф сўзларига қараганда, АҚШ Бирлашган штаб бошлиқлари қўмитасининг раиси Марк Милли Дональд Трамп президентлиги тугаётган пайтда унинг телбанамо ҳаракатларидан, яъни ядро зарбаси бериш қароридан хавфсираб алгоритм ўзгартирилганини тан олди. "Байден келганидан кейин ҳам вазият ўзгармади, - дейди Вудворд, - у ўзгалар қўлида қўғирчоқ, жаҳондаги энг кучли армияга қоғоздагина раҳбарлик қилади".\nҲавонинг ифлосланишида Индонезия президенти айбдор\nЖаҳон тарихида суд биринчи марта мамлакат президентини ҳавони ифлосланишида айбдор деб топди. Индонезия суди президент Жоко Видодо, мамлакат бир қатор вазирликлари ва Жакарта мэрини шаҳарда ҳавони ифлосланишига панжа орасидан қараганликда айблади. Суд уларни дарҳол ҳаво сифатини яхшилаш чораларини кўришга ҳукм қилди. Жакарта ва унинг атрофида 30 минг киши яшайди. Шаҳар ҳавоси шу даражада саноат, автомобиль газларидан ифлосланганки, шаҳарликлар умри беш ярим йилга қисқармоқда.\nПрезидент Видодо эса яқинда пойтахтни хушманзара Бернеи оролига кўчиришга қарор қилди. Мамлакат раҳбарлари у ерда мусаффо денгиз ҳавосидан нафас олиб Жакартадаги аянчли ҳолатни унутишмоқда.\nТанга пулдан воз кечишмоқчи\nРоссия депутатлари танга пулларни муомаладан чиқаришни таклиф қилдилар. Давлат танга пул чиқаришдан зарар кўрмоқда, аҳоли эса ундан унчалик фаол фойдаланаётгани йўқ. Фақатгина 2020 йилда муомалага 1,3 миллиард янги монет чиқарилган. Бунга "Росбанк" 3,8 млрд. рубль сарфлаган. Марказий банк маълумотларига кўра, 2021 бошида муомалада 69,12 млрд. танга бўлган. Бу умумий суммада 113,2 млрд. рублни ташкил қилади.\nТоғаймурод Шомуродов («Мир новостей», 38-сон) тайёрлади.


АҚШ президенти Дональд Трамп конгрессга мамлакатнинг ҳолати бўйича ҳар йиллик мурожаатнома билан юзланди. У АҚШнинг ҳолатини “ҳар қачонгидан кучли” деб атаган.\nТрампнинг чиқишини Fox News телеканали намойиш қилган.\n“Американинг душманлари ҳар томон қочган, Американинг ҳолати аъло даражада ва келажаги ёрқин порламоқда. Биз яқиндагина тасаввур қилишимиз қийин бўлган суръатлар билан олға бормоқдамиз ва ҳеч қачон ортга қайтмаймиз”, деб айтган Трамп ўз мурожаатномасида.\nУ мудофаага катта харажатлар қилинаётгани ва ноқонуний миграцияни тўхтатиш учун “мислсиз” чоралар кўрилаётганини қайд қилиб ўтган. АҚШ президенти Яқин Шарқдаги урушларда америкалик ҳарбийлар иштирокини тугатмоқчилигини айтган.\nТрамп минбардан туриб террорчиларга мурожаат қилиб, улар АҚШ таъқибидан қоча олмаслигини айтган.\n“Бизнинг террорчиларга сигналимиз аниқ-равшан: “Сиз АҚШ судловидан яширина олмайсиз. Агар фуқароларимизга ҳужум қилсангиз, ҳаётингиздан маҳрум бўласиз”, деб айтган Трамп ва шу билан боғлиқ ҳолда эронлик генерал Қосим Сулаймонийнинг ўлдирилишини эслаб ўтган ҳамда уни “бош террорчи” деб атаган.\nТрамп, шунингдек, Хитой ҳамда Мексика ва Канада билан янги савдо келишувлари тузганини таъкидлаб ўтган. У АҚШ ва Хитой ўртасидаги жорий муносабатларни “эҳтимол ҳар қачонгидан яхши” деб атаган.\nАҚШ раҳбари Куба, Никарагуа ва Венесуэла аҳолисининг демократия тикланишига умидларини қўллаб-қувватлашини айтган. У Венесуэла мухолифати етакчиси Хуан Гуаидога юзланиб, президент Николас Мадуро “зулмини йўқ қилишга” ваъда берган. Трамп, шунингдек, Эрон раҳбариятини ядро қуролини олишга уринишларидан воз кечишга чақирган. У Теҳрон террор, ўлим ва вайронгарчиликни ёйишни тўхтатиши кераклигини, шунда АҚШ “қисқа вақт” ичида Эрон иқтисодиётини тиклашда ёрдам беришини айтган.\nАҚШ президенти коронавирусга қарши кураш бўйича Хитой ҳукумати билан ҳамкорлик қилаётгани ва зарур чоралар кўрилишини айтган.\nТрамп Ойга биринчи аёлни қўндириш ва Марсда АҚШ байроғини ўрнатиш учун конгрессни АҚШнинг коинот дастурини молиялаштиришга чақирган.\n“Мамлакатнинг ҳолати ҳақидаги” (State of the Union Address) мурожаатнома АҚШ президентининг конгрессга мурожаатномаси бўлиб, бундай илк мурожаат билан 1790 йил 8 январда АҚШнинг биринчи президенти Жорж Вашингтон чиқиш қилган ва буни ҳар йил қилиш анъанасига асос солган.\nАҚШ президентлари ҳар йиллик мурожаатномаларида мамлакатдаги ҳолат бўйича ўз қарашларини ифодалайдилар, мамлакатнинг ички ва ташқи сиёсатидаги устувор йўналишларни белгилаб берадилар. Уларнинг нутқи конгресснинг қонунчилик фаолияти дастури сифатида қабул қилинади.\nПрезидент ўз мурожаатномасини конгресснинг икки палатаси қўшма йиғилишида олий суд судьялари, штаблар бошлиқлари бирлашган қўмитаси ва ҳукумат аъзолари олдида ўқиб эшиттиради. Бунда вазирлардан бири (навбатчи вазир) президент конгрессга мурожаат қилаётган вақтда мамлакатда фавқулодда вазият юз бергудек бўлса, уни бошқаришни ўз қўлига олиш учун йиғилишда иштирок этмайди. Президент нутқи вақти-вақти билан олқишланиб турилади, бу олқишларнинг давомийлиги ва кўплиги бўйича Оқ уй раҳбарининг қанчалик қўллаб-қувватланиши ҳақида хулоса чиқарса бўлади.


Жиянини таёқ билан тарбияламоқчи бўлган икки тоға унинг умрига зомин бўлди – Газета.uz\nХатирчи туманида ака-ука Ҳ.Х. ва З.Х. опасининг уйида вояга етмаган жияни Б.А.ни тарбиялаш мақсадида таёқ билан уриб, ўлимига сабабчи бўлди.\n1 апрель 2019, 12:06 Жамият\n2019 йил 29 март куни Навоий вилояти Хатирчи тумани Урганжи қишлоғида яшовчи Ҳ.Х., Учқудуқ тумани Йўлчилар қўрғони Дев маҳалласида яшовчи акаси З.Х. билан Самарқанд вилоятининг Каттақўрғон тумани Кўмир қишлоғида яшовчи опаси Д.Х.нинг уйига келган.\nИИВ Жамоатчилик ва ОАВ билан алоқалар бошқармаси берган хабарга кўра, содир бўлган ҳодиса натижасида Б.А. олган тан жароҳатларидан воқеа жойида вафот этган. Ҳолат юзасидан жиноят иши қўзғатилиб, ака-укалар ушланганлар. Тергов ҳаракатлари олиб борилмоқда.


Албания полицияси шаҳар автобусини гаровга олиб, уни портлатиш билан пўпса қилган 25 яшар фуқарони қуролсизлантирди.\n30 июн 2022, Тошкент вақти: 18:18\nоктябр 09, 2006\nПолицияга кўра, бу шахс Тирана ғарбида ичида 35 йўловчи бўлган автобусни тўхтатган ва автобусга миниб олиб хайдовчидан Тирана халқаро аэропортига элтишни, акс холда қўлидаги гранатани портлатиб юборишини айтган. Сал ўтиб бу шахс полиция тарафидан қўлга олиниб, қуролсизлантирилди.\nМакрон саммит иштирокчиларига НАТО шарқий йўналишда ўз кучларини кучайтириш тўғрисида қарор қабул қилганини ва бу қарор Москва таҳдидлари ортдиан қабул қилинганини эслатиб ўтди.\nБундан ташқари саммитда НАТОни кенгайтириш тўғрисидаги қарор маъқулланди. Россия Украинага бостириб кирганидан сўнг Швеция ва Финландия ташкилотга аъзо бўлишга ариза берди.\nНАТО аъзоси бўлган Туркия дастлаб бунга қарши чиқди, аммо 28 июнда Анқара бу икки давлат билан муросага эришди. Швеция ва Финландиянинг НАТОга аъзо бўлиши тўғрисидаги протокол 5 июль куни имзоланиши кутилмоқда.\nНашр бу маълумотни Honor ширкати дистрибуторларидан биридан олганини, Honor бу борада “Ведомости” сўровига жавоб қайтармаганини таъкидлаган.\nХабарда айтилишича, Honor март ойидаёқ экспортни тўхтатгани аниқ бўлган. Айни пайтда ширкат ўз маҳсулотини Россияга “паралел импорт” қилиш учун Арманистон ва Грузиядан ҳамкор изламоқда.\n“Паралел импорт доирасида смартфонларни Россияга экспорт қилиш борасида Ўзбекистон билан келишувга эришилди”,-деб айтган “Ведомости” манбаси.\nРоссия Бош вазири Михаил Мишустин 30 март куни “паралел импорт” учун жавобгарликни бекор қилиш тўғрисидаги қарорни имзолаган. Бироқ Давлат думаси “паралел импорт”га рухсат берувчи қонунни 21 июнда тасдиқлади. “Паралел импорт” деганда маҳсулотларни Россияга ишлаб чиқарувчининг ва маҳсулотни ишлаб чиқариш ҳуқуқига эга бўлган шахснинг рухсатисиз олиб кириш тушинилади.


Cаломатлик ҳафталиги » Навоий вилоят соғлиқни сақлаш бошқармаси расмий веб-сайти\nНавоий вилоят соғлиқни сақлаш бошқармаси » Янгиликлар » Cаломатлик ҳафталиги\n03 июнь 2016, кўрилган: 783\nНавоий вилоятида ҳам “Соғлом она ва бола йили” Давлат дастури ижроси доирасида “Ҳеч ким меҳр ва эътибордан четда қолмасин!” шиори остида саломатлик ҳафталиги ўтказилмоқда.\nНавоий шаҳрида ташкил этилган ҳафталикда катталар ва болалар, фертиль ёшидаги аёллар, уруш ва меҳнат фронти фахрийлари чуқурлаштирилган тиббий кўрикка жалб этилмоқда. Малакали шифокорлар аҳолини тиббий текширувдан ўтказиб, зарур ҳолларда шифокор назоратида амбулатор ва стационар усулда даволаниш учун йўлланмалар бермоқда.\nПрезидентимиз раҳнамолигида соғлиқни сақлаш тизимини ислоҳ қилиш, аҳолига малакали тиббий хизмат кўрсатиш сифати ва самарадорлигини юксалтириш борасида амалга оширилаётган изчил ишлар юксак самаралар бермоқда. Жумладан, нафақат шаҳар ва туман марказларида, балки чекка қишлоқларда ҳам замонавий тиббиёт муассасалари барпо этилиб, зарур жиҳозлар билан таъминланмоқда.\n– Бир қанча вақтдан буён юрагим безовта қилаётган бўлса-да, рўзғор юмушлари билан бўлиб, чуқурлаштирилган тиббий кўрикдан ўтишга ҳафсала қилмасдим, – дейди Навоий шаҳридан Мамлакат Ҳамроева. – Бугун пойтахтдан келган малакали шифокорлар текширувидан ўтиб, зарур тавсиялар олдим. Кўнглим таскин топди. Аҳоли, айниқса, биз, аёллар саломатлигига доимий эътибор қаратиб, алоҳида ғамхўрлик кўрсатаётган Президентимиздан миннатдормиз.\nТиббий текширувлар вилоятнинг барча туман ва шаҳарларида давом этмоқда.\n“Cаломатлик поезди” Навоий вилоятида


2015/2016 ўқув йили якунлари ва истиқболдаги устувор вазифалар\n2016.05.23 | Таҳлилий маълумотлар\n2015/2016-ЎҚУВ ЙИЛИДА АМАЛГА ОШИРИЛГАН ИШЛАР ВА ИСТИҚБОЛДАГИ УСТУВОР ВАЗИФАЛАР\nМуҳтарам Президентимиз томонидан 2016 йилнинг “Соғлом она ва бола йили” деб эълон қилиниши кенг жамоатчилигимиз, айниқса, халқ таълими тизими ходимлари томонидан катта қизиқиш билан қабул қилинди. Зеро, мазкур Давлат дастури юртимизда баркамол авлодни вояга етказиш йўлида олиб борилаётган аниқ мақсадли кенг кўламли ислоҳотларнинг мантиқий давомидир.\nДавлат дастури асосида жорий йилда 1220 та умумтаълим мактабини компьютер синфи, интерактив электрон доскалар ва кондиционерлар билан жиҳозлаш белгиланган. Натижада республикадаги мавжуд мактаблардаги 12956 та ўқув-комьпютер хоналари (91,1%), замонавий компьютер техникаси билан, 2603 таси (26,8%) электрон доскалар билан таъминланади.\n2015 йилда умумтаълим мактабларининг бошланғич синф чет тиллари кабинетларини 6775 синф тўплам техник воситалари билан жиҳозланди.\nШунингдек, жорий йилда 286 та мактабгача таълим муассасаларини капитал реконструкция қилиш белгиланган бўлиб, уларни мебель, асбоб-ускуналар, ўйинчоқлар ва техник воситалар билан жиҳозлаш бўйича ҳам ишлар олиб борилмоқда.\n“Таълимда глобал ҳамкорлик” лойиҳаси доирасида республикамиздаги мактабгача таълим муассасаларида 1220 та “Қисқа муддатли” гуруҳлар ташкил этилиб, мазкур қисқа муддатли гуруҳлар 7,4 млн. АҚШ доллари миқдоридаги ўқув мебел ва ривожлантирувчи таълим материаллари билан таъминланади. Мазкур МТМларда ташкил этиладиган кутубхоналар 50 номдаги болалар бадиий адабиётлари билан таъминлаш кўзда тутилган. Шунингдек, 3-6 ёшли фарзандлари мактабгача таълим муассасаларига қамраб олинмаган 200000 та оилага болаларни мактаб тайёрловчи 7 номдаги китоблар тўплами тарқатилади.\n2016 йил Болалар спортини ривожлантириш жамғармаси маблағлари ҳисобидан 28 та болалар-ўсмирлар спорт мактабларида қуриш, реконструкция қилиш ва мукаммал таъмирлаш ҳамда замонавий спорт анжомлари билан жиҳозлаш белгиланди. Шунингдек, 2016 йилда 217 та умумтаълим мактабларининг спорт заллари қурилади ҳамда замонавий спорт анжомлари ва ускуналари билан тўлиқ таъминланади.\nЖорий йилда ўқувчилар ҳаракатини назорат қилиш тўгаракларнинг кенгайишини таҳлил қилиш ва ўқувчилар бўш вақтларида қандай тўгараклар билан машғулликларини мониторинг қилиб бориш мақсадида болалар мусиқа ва санъат мактаби, болалар ва ўсмирлар спорт мактаби ва “Баркамол авлод” марказлари фаолиятига оид электрон дастур амалиётга жорий этилди.\nБугунги кунда 225 та болалар-ўсмирлар спорт мактабларида жами 20940 та спорт секциялари ташкил этилган бўлиб, уларга 265913 нафар (86975 нафар қизлар) ўқувчиларни қамраб олишга эришилди.\n2016 йил 25 май куни республикамиздаги барча умумтаълим мактабларида “Хайр, мактаб – салом, коллеж!” тадбирлари “Замонавий билимлар билан замонавий касб-ҳунарга эга бўламиз” шиори остида кўтаринки руҳда ташкил этилади.\n2015-2016 ўқув йилида республикамизда жами 476616 нафар ўқувчилар 9-синфни тамомлайди. Уларни таълимнинг кейинги турига тўлиқ қамраб олиш мақсадида бугунги кунда ўқувчилар тўғрисидаги маълумотлар e-maktab электрон маълумотлар базасига киритилди.\n9-синф битирувчилари ўртасида қайси академик лицей ва касб-ҳунар таълими муассасаларига ўқиш истакларини аниқлаш мақсадида уч марта “Сўровнома” ўтказилиб, унга кўра ўқувчиларнинг 42870 нафари (9%) академик лицейларда, 433738 нафари (91%) касб-ҳунар коллежларида ўқиш истакларини билдиришган.\nХалқ таълими вазирлиги жорий йилда ўқувчиларнинг ёзга таътил кунларини мазмунли ташкил этиш мақсадида Концепцияси ишлаб чиқилди. Концепциянинг мақсади ёзги таътил даврида ўқувчиларнинг мазмунли дам олишларини ташкил этиш, ўқувчи-ёшлар ўртасида ватанпарварлик туйғуси, соғлом турмуш тарзи, китобхонликни кенг тарғиб қилишдан иборат.\nТаълим муассасаларида шу йилнинг 15 июнидан 15 августига қадар ҳафтанинг душанба-жума кунлари ўқувчиларнинг ёши ва қизиқишидан келиб чиққан ҳолда маданий-маърифий ва спорт тадбирлари бўлиб ўтади.\nБундан ташқари халқ таълими тизимидаги умумтаълим мактаблари, болалар – ўсмирлар спорт мактаблари, “Баркамол авлод” болалар марказлари, болалар мусиқа ва санъат мактаблари ва ахборот-ресурс марказлари ёз мавсумида давомида болалар учун фаолият кўрсатади.\n2016 ўқув йилида умумтаълим макталарининг 60 нафар ўқувчиси турли халқаро мусиқа танловларида фахрли ўринларга сазовор бўлди;\n2015 йилда 53 та нуфузли халқаро спорт тадбирларида жами 479 нафар (шундан 166 нафари қизлар) ўқувчиларимиз иштирок этиб, 140 та олтин, 83 та кумуш ва 91 та бронза медалларини қўлга киритишди;\n2015 йил инвестиция дастурига мувофиқ 384 та мактабларда қурилиш таъмирлаш ишлари олиб борилган бўлса, жами 4517 та умумтаълим мактаблари мебель ўқув-лабаратория асбоб-ускуналари, компьютер техникалари ва спорт анжомлари билан жиҳозланди;\nЖорий йилда республика бўйича 1064 та (213 та стационар, 851 та кундузги) оромгоҳлар ташкил этилиб, уларга 300 мингга яқин болалар қамраб олиш режалаштирилмоқда.\nХалқ таълими вазирлиги Ахборот хизмати\nҲозир сайтда: 21


Асрор Алиқулов: "Вильянуэва мен учун энг ноқулай ҳужумчи эди" / CHAMPIONAT.asia\n03:00Olamsport: Қозоғистонлик боксчи ўзбек боксчилари ҳақида, Фьюри энг катта шартномага эга бўлмоқчи ва бошқа хабарлар 0 01:24Бундеслига. Голларга бой ўйинда “Лейпциг”нинг қўли баланд келди 0 00:58Интервью. Парк Жи Сунг: "Фаолиятимга икки мураббий жуда катта таъсир ўтказган" 0 00:54“Ювентус” Жоржиньо учун Бернардескини таклиф қилмоқда 1 00:23МЮ Стерлингни сотиб олиши мумкин, аммо... 3 00:10Спортчилар ижтимоий тармоқларда 0 23:41Тер Стеген: “Марио Ла Лигага жуда тез мослашган бўларди” 2 23:33Бундеслига: “Кёльн”- “РБ Лейпциг” LIVE 1 23:19"Бунёдкор" аъзолари санитария меъёрлари ва қоидаларига амал қилган ҳолда машғулотларни бошлади 5 22:56“Реал” машғулотларни бошлади (фото) 1 22:42Мухлислар «Краснодар» стадионини энг яхши деб топишди 0 21:50Футболчи 14 километр югуриб, Бундеслигада рекорд ўрнатди 3 21:26Балотелли "Брешия" билан судлашмоқчи 2 21:10ЛаЛига 28 ва 29-тур ўйинлари бошланиш вақтини маълум қилди 5 20:57Васкес: "Умид қиламанки, 11 финалда ғалабага эришамиз" 2\nАсрор Алиқулов: "Вильянуэва мен учун энг ноқулай ҳужумчи эди"\n27 ноя 2018 16:10\nТеглар : интервьюАсрор Алиқулов\nТаниқли собиқ футболчи Асрор Алиқулов билан суҳбатимиз давом этади.\n22 ноябрь куни суҳбатнинг биринчи қисмини бергандик. Унда ёш мураббий “А” лицензияси учун ўқув курслари қандай ўтгани ҳамда “Шўртан”даги фаолияти ҳақида гапириб берганди. Интервьюнинг иккинчи қисмида Алиқулов Про лига ва Суперлига формати ҳақида ўз фикрларини билдиради ҳамда футболчилик даврини ёдга олади.\n- “Қашқадарё Бразилияси” - Косондан ҳозир ҳам иқтидорли футболчилар етишиб чиқяптими?\n- Тўғрисини айтсам, Косонга бормаганимга ҳам анча бўлибди. Футболчилик пайтимда ўйинлардан кейин кўпинча бўш бўлардим. Аммо мураббийлик соҳасини бошлагандан кейин вақт бирмунча кам бўлиб қолар экан. Асосан ўзингиз ишлаётган жамоа билан овора бўласиз. Охирги икки йилдан бери Косон футболини яқиндан кузатганим йўқ. Лекин тумандан ҳалиям яхши футболчилар етишиб чиқмоқда ва улар “Насаф” ўринбосарлари таркибида тўп тепяпти.\n- “Шўртан”дан кетгач нималар билан шуғулландингиз? Оддий бир кунингиз қандай ўтди?\n- Тошкентга келиб кўп ўйинларни кузатдим. Болалар футболи билан яқиндан танишдим. Болалар ўртасидаги турли учрашувлар ва мусобақаларни кўрдим. Суперлига ўйинларини имкон қадар таҳлил қилиб боряпман. Қолаверса, ҳозир “Машъал” футбол клубида селекционер-мураббий бўлиб ишлаб келаётганим учун бир нечта ёшларни кузатдим. Мен учун селекционер бўлиб ишлаш бирмунча зерикарли бўляпти. Кўпроқ бирорта жамоани майдонда бошқарсам дейман.\n- Агар “Машъал” келаси йил Суперлигада ўйнаса ўринбосарлар таркибига ҳам эга бўлади. Айтайлик, сизга ўринбосарларни топширишса ишлайсизми?\n- Жон-жон деб ишлаган бўлардим. Чунки менга жамоани бошқариш ёқади. Ёшлар билан ишлаш эса янада қизиқарли деб ўйлайман.\n- Мураббийлик соҳасида ҳали ёшсиз. Айтинг-чи, сизга қандай футбол ёқади? Кўпроқ қайси услубдан фойдаланишни хуш кўрасиз?\n- Ўзим ҳимояда тўп тепганим учун ҳимоявий футболни афзал кўраман деб айта олмайман, бироқ менга ҳимояда тартибли футбол ёқади. Қисқа муддат “Шўртан”да ишлаган бўлсам ҳам тартибли ўйнашга ҳаракат қилдик. Мен ишлаган пайт 0:3, 0:4 каби ҳисоблар кузатилмади. Ҳар доим жамоам мухлисларга ёқадиган ўйин намойиш этишини хоҳлайман. Чунки ишқибозлар стадионга чиройли футбол кўриш учун келади. Шу билан бирга ҳужумни ҳам эсдан чиқармаслик лозим. Лекин буни рақиб жамоа кучидан келиб чиқиб ҳал қилиш керак. Агар сизга рақиб эркинлик берса бундан фойдаланиб ҳужумга ўтиш лозим. Мабодо рақиб сиздан кучли бўлса унда анча эҳтиёт бўлиб ҳаракат қилишга тўғри келади. Ҳозирги футболда фақат ҳужумкор ёки фақат ҳимоявий деган тушунча йўқ. Ҳаммаси вазиятдан келиб чиқиб амалга ошириляпти. “Шўртан” ўринбосарлари билан ишлаганимда қайсидир усулларни амалга тадбиқ қила олгандим. Аммо асосий таркибда бунга вақт камлик қилди. Тўғрисини айтсам, менга ҳимояда ётиб рақибнинг хатосини пойлаш ёқмайди.\n- “Шўртан” бош мураббийи сифатида энг эсда қолган ўйинингиз?\n- Сафарда “Андижон” билан кечган баҳс. Бунгача уйда дуранг ўйнагандик. Клубда шароит оғир эди, қарама-қаршиликлар ҳам юзага келганди. Шунга қарамай, “Андижон”га қарши жиддий тайёргарлик кўрдик. Машғулотда футболчиларни ҳам аямадим, бусиз ғолиб чиқа олмасдик. Ўзим ҳимоячи бўлганим учун кўпроқ рақибнинг ҳимоядаги ўйинига эътибор қаратдим. Сафарда тартибли ҳимояланмасак бўлмасди. Шу боис қарши ҳужум вариантини танладик. Ўйин битта голгача давом этадиган баҳсга ўхшади. Гол уриб олганимиздан сўнг мезбонлар кўпроқ ҳужумга ўтишди, бу эса бизга қўл келди. Рақибни ўрганаётганда уларнинг ҳимоячилари тез эмаслигига эътибор қаратгандим. Натижада ҳужумчиларга янада тезроқ ҳаракат қилишларини уқтирдим.\n- Айтайлик, ўйин зерикарли ўтди, бироқ жамоанингиз ғалабага эришди. Бу сизни хурсанд қиладими?\n- Йўқ. “Шўртан” ўринбосарлари “Машъал” ёшларига қарши ўйнаганида шундай бўлганди. Гарчи ғалаба қозонган бўлсак-да, ўша учрашувда 50га 50 вазиятда урилган гол ҳисобга олинган. Голни ҳисобласа ҳам, ҳисобламаса ҳам бўларди. Бу ҳакамнинг виждонига ҳавола эди. Ўйин ниҳоясига етгач, кийим алмаштириш хонасига кирсам ҳамма футболчилар хурсанд. Шунда мен уларга айтдим: бундай ғалабадан кейин кўп қувониш керак эмас. Майдонга чиқинглар, яхши ўйнаб ғалаба қозонинглар, ана ундан кейин хурсанд бўлса арзийди. Биз ғалабага кимнингдир ёрдами билан эмас, балки ўз кучимиз билан эришишимиз керак.\n- Ёшлар билан ишлаб шундай футболчиларга дуч келдингизми: яъни иқтидори зўр, аммо характери оғир. Масалан, гапга кирмайди ёки ўта қайсар.\n- Ўзбекистонда бундай футболчилар ниҳоятда кўп. Фақат катталар орасида эмас, болалар футболида ҳам тез-тез учраб турибди. Ҳатто 8-9 ёшли болакайлар орасида ҳам бор. Характери оғир футболчиларга бошқача муомала керак. Мураббий уларнинг кўнглини топа олиши лозим. Бундай футболчилар жамоага керак. Замонавий футболда кўряпмиз, ҳамма яхши ҳимояланишни ўрганиб олди. Фақат мураббийнинг айтганига қараб ўйнайдиган футболчи шундан ортиғини бажара олмаслиги мумкин, аммо иқтидорлилар жамоани қийин вазиятдан олиб чиқиб кета олади.\n- Бу йил Про лига ва Суперлига янгича форматда ўтказилди. Про лига форматини қандай баҳолайсиз? 18та жамоанинг 9тадан икки гуруҳга бўлиниши нима берди?\n- Про лига тақими жуда зич тузилган. Ҳар 4-5 кунда ўйин ўтказишга тўғри келди. Оралиқ масофалар узоқ, аксар жамоаларда молиявий ҳолат яхши эмас. Бу йил шундай бўлдики, кўп жамоалар футболчиларни ўйинга тайёрлаш билан эмас, балки ўйиндан ўйинга тиклаш билан вақтни ўтказишди. Шу томонлама кўп ноқулайлик келтирди. Ким декабрь ва январда йиғин ўтказган бўлса, унчалик қийналмади. Аммо февралда йиғилган жамоалар учун оғир бўлди. Авваллари биринчи лига иккита минтақага бўлиб ўтказиларди ва жамоалар йўл азобини унчалик ҳис қилмасди. Лекин бу йил кўп вақт йўлда ўтиб кетди. Фараз қилинг, водийдан Нукусга ёки Сурхондарёга бориб келиш осон эмас. Битта ўйин ўтганидан сўнг кейинги учрашувга тайёрлашга ҳаракат қиласиз, аммо вақт камлигидан фақат тикланиш билан кифояланиб қоласиз. Энди Суперлига ҳақида гапирадиган бўлсам, битта жамоа билан қисқа вақт ичида тўрт марта, агар Кубокка ҳам тушиб қолса, беш марта ўйнаш руҳий томонлама жуда қийин. Футболчиларга кўпроқ ҳар хил жамоаларга қарши тўп тепиш ёқади. Ўзим ҳам футболчилик пайтимда бу нарсани кўп марта бошимдан ўтказганман.\n- Нима деб ўйлайсиз, балки Про лигани яна аввалгидек иккита минтақага бўлиб ўтказган маъқулдир?\n- Бу аввало жамоаларга йўл томонлама қулайлик туғдиради. Агар масаланинг шу томонлари ҳам ҳисобга олиниб қарор чиқарилса яхши бўларди.\n- Суперлиганинг биринчи босқичидан кейин жамоалар икки гуруҳга бўлиниши қанчалик қизиқ бўлди?\n- Бу фақат баъзи жамоалар учун қизиқ бўлди: асосан чемпионлик учун курашган ҳамда Суперлигадан тушиб кетмаслик учун ўйнаганлар учун. Ўртада юрган жамоалар бетараф бўлиб қолишди. Масалан, кучли олтиликка кириб олганидан кейин “Металлург” ҳартугул қаршилик кўрсатди-ю, лекин “Бухоро”нинг ўйини чиқмади. Натижада клуб биринчи босқичга нисбатан пасайиб кетди. Билмадим энди бу формат қанчалик тўғри ёки нотўғри.\n- “Олтин очколар” борасида нима дейсиз?\n- Бу ўзига хос сюрприз бўлди. “Олтин очколар” ҳеч бир ўйин шунчаки эмаслигини кўрсатиб берди. Мана “Пахтакор”нинг қандай ҳолатга тушиб қолганини ўзингиз кўрдингиз. Токи биринчи босқич якунига етмагунига қадар ҳамма ўйинларга жиддий муносабатда бўлишга тўғри келди. Мен Суперлигада жамоаларни кўпайтириш тарафдориман. Биз катта ҳудудга эга давлатмиз, футбол клублари ҳам кўп, шу боис 12та жамоа бироз камроқ деб ўйлайман. Аммо менга бу йилги Кубок формати ёқди. Жаҳон чемпионати саралаш баҳсларида биз доим кейинги ўйинлардан умид қилиб келамиз. Битта ўйинни юта олмасак, кейингисини кутамиз. Ўзбекистон Кубоги баҳслари битта учрашувдан иборат бўлган кейинги ўйин йўқлигини ва ҳар бир жамоа фақат шу бугунги баҳсни ютиши шартлигини кўрсатиб берди. Эртага жавоб учрашуви бўлмайди: ё бугун ютасиз ёки мусобақани тарк этасиз. Мана шу формат футболчиларга ҳам ўз таъсирини ўтказди.\n- Сизни футболчилик фаолиятдан тўлиқ қониққан инсон деса бўладими?\n- Йўқ. Баъзан янада яхшироқ ўйин кўрсатишим мумкин эди деб ўйлаб қоламан. Шу боис ҳозир мураббий сифатида ичимда қолиб кетганларни ёш футболчиларга беришга ҳаракат қиляпман.\n- Қониқмаслик сабаби нимада? Ахир олий лигада энг кўп ўйин ўтказган футболчилардан бирисиз. Ё совринлар кам бўлиб қолганми?\n- Йўқ, мен бу ўринда совринларни назарда тутаётганим йўқ. Чунки совринга ҳар доим жамоа сифатида эришасиз. Мен фақат ўз ўйиним ҳақида гапиряпман. Айтайлик, терма жамоада янада яхшироқ ҳаракат қилишим мумкин эди.\n- Эсимда, ўз вақтида сиз билан ўйнаган энг яхши тўртлик ҳақида сўрашганди.\n- Ҳа, эсимда. Ўшанда Алиқулов – Ашурматов – Гочгулиев - Николаев деб жавоб берганман. Лекин ўзим терма жамоада кўп нарсани Андрей Фёдоровдан ўргандим. Қолаверса бошқа ҳимоячилардан ҳам яхши фазилатларини олишга ҳаракат қилганман.\n- Ҳозир Ўзбекистон чемпионатида тўп тепаётган энг яхши ҳимоячи ким?\n- Мен истиқболи порлоқ деб Рустам Ашурматовни айтган бўлардим. Агар ўз устида ишласа келажакда ундан яхши футболчи чиқади. Рустам - марказий ҳимоячи, ўйин пайтида унинг елкасига кўп юк тушади. Фақат ҳамма гап қанчалик кўтара олишида. Шунингдек, Анзур Исмоилов ҳам алоҳида мақтовга лойиқ.\n- Адашмасам, бир марта қанот ҳимоясида ўйнаш менга ёқмайди дегандингиз.\n- Йўқ, аксинча марказий ҳимояда тўп тепишни ёқтирмайман деганман. Чунки ёшлигимдан қанот ҳимоясида ўйнаганим учун кўп ҳаракат қилардим: олдинга бориб яна орқага қайтардим. Ашурматов ва Гочгулиев “Пахтакор”да пайтида марказда ўйнашимга ҳожат қолмаганди. Аммо улар “Бунёдкор”га ўтиб кетгач, мураббийлар мени марказий ҳимояга қўйишди. Ўшанда мен учун марказда ҳаракат қилиш қандайдир зерикарли кўринганди.\n- Ўша пайтлари “Пахтакор” ва “Бунёдкор” ўртасидаги баҳслар чинакам дерби мисолида кечарди, тўғрими?\n- Худди шундай. Ўзиям ҳақиқий дербилар бўлган. Тўғриси, ўша ўйинларни ҳозирги бирорта учрашувга қиёслай олмайман. Тўпни дарвозабон ўз жамоадошига ошириб бергани заҳоти тўп учун кураш бошланарди. Ҳозир Ўзбекистон чемпионатида бунақа тўқнашувлар умуман кузатилмаяпти.\n- “Бунёдкор”га қарши энг эсда қолган ўйин?\n- Ҳар бир баҳс ўзига яраша аҳамиятга эга бўларди. Эсингизда бўлса, МҲСК стадиони одамга тўлиб кетарди. Ўйин чиройли бўлса халқ келаверар экан. Ҳамма гап футбол тезлигида, ўйин тез кечиб савия баланд бўлса, одамларни яна қайтарса бўлади.\n- Бизда мазмунли фаолият олиб борган футболчилар кўп. Аммо футболдан кетаётганини кимдир билиб кимдир билмай қоляпти. Хайрлашув учрашувларини ўтказиш ҳам анъанадан чиқиб кетди. Бу борада нима дея оласиз?\n- Энди бу ўзбек халқининг ўзига хос камтарлиги бўлса керак. Биз қаранглар мен футбол билан хайрлашяпман дея олмаймиз, бироз камтарлик қилиб жим ўтирамиз. Ҳар ҳолда ота-боболаримиз шунга ўргатган.\n- Сиз қарши тўп сурган энг кучли ва энг эсда қолган ҳужумчи?\n- Бундай ҳужумчилар кўп бўлган. Кимдир жисмоний томондан, кимдир тезлик бўйича. Кимдир бош билан ўйнаш бўйича кучли эди. Масалан, Зайниддин Тожиевни олайлик. Ундан тўп олиб қўйиш ниҳоятда қийин эди, қолаверса йиқилмасди ҳам. Тожиев доим оёқда тура оларди. Рақиб ҳимоясини ёриб киришини айтмаса ҳам бўлади. Уни фақат тўғри жой танлаб енгиш мумкин эди, агар бирга бир югураман десангиз, тамом ютқазасиз. Анвар Бердиев, Гейнрих, Солиев кабиларни эса битта имкониятдан фойдаланиб кетадиган ҳужумчилар деган бўлардим.\n- Сиз учун энг ноқулай ҳужумчи?\n- Шундай ҳужумчи бўлган. Бу - “Бунёдкор”да ўйнаб кетган Хосе Луис Вильянаэва эди. Уни ҳарқанча ёпмайлик, барибир битта бўш жой топиб гол уриб кетарди. Шу ўринда бир гапни айтиб кетсам, агар ҳимоячи ўйинга яхши тайёргарлик кўрмаса ҳар бир ҳужумчи ноқулайлик туғдиради.\n- Охирги савол. Фаолиятингиз давомида сизга энг кўп таъсир кўрсатган мураббийни айтиб ўтсангиз?\n- Мен билан ишлаган ҳар бир мураббийга ҳурматим баланд. Болалик пайтимдаги биринчи мураббийимдан бошлаб то охиргисигача. Чунки ҳар бир мураббий нимадир беришга ҳаракат қилган. Аммо фаолиятимда катта бурилиш ясаган деб Тачмурод Агамуродовни айтган бўлардим. Тачмурод Шамакович мени “Насаф”дан “Пахтакор”га олиб келганди. Бу мураббий қўл остида ўйнаб кўп нарсани ўргандим дея оламан.\nИнтервьюнинг биринчи қисми бу ерда: Асрор Алиқулов: "Қашқадарёда футбол мавқеи пасайгани рост"\nИнтервью. Парк Жи Сунг: "Фаолиятимга икки мураббий жуда катта таъсир ўтказган" 0\n“Бавария”да янги эра бошланмоқда” Хёнесс Саненинг трансфери ҳақида гапирди 1\nУлуғбек Мирзаев: "Бунёдкор"нинг 15 йиллигида "Пахтакор" ва "Бунёдкор" собиқ футболчилари ўзаро ўйнашади" 16


ҚУРБОНЛИККА ЯРАМАЙДИГАН ЖОНИВОРЛАР\nҲанафий мазҳабида туя, сигир, қўтос, қўй ва эчки қурбонлик қилинишини ҳаммамиз яхши биламиз. Булардан бошқа ҳайвонларнинг қурбонлик ўрнига ўтмаслигини ҳам. Яна шунга ҳам алоҳида эътибор қаратишимиз зарурки, ушбу ҳайвонларнинг ҳам барчаси қурбонлик қилинавермайди. Ҳадиси шарифларда уларнинг сифати очиқдан-очиқ баён қилиб берилган.\nБаро ибн Озиб розияллоҳу анҳудан ривоят қилинади: «Набий соллаллоҳу алайҳи васаллам: «Тўрт нарса қурбонликка жоиз эмас; ғилайлиги очиқ-ойдин ҳайвон, беморлиги очиқ-ойдин ҳайвон, чўлоқлиги очиқ-ойдин ҳайвон ва мияси чатоқ ҳайвон», дедилар» (Термизий ривояти).\nАли розияллоҳу анҳудан ривоят қилинади: «Расулуллоҳ соллаллоҳу алайҳи васаллам бизни кўз ва қулоғини яхшилаб кўриб олишимизга; ғилайни, муқобалани, мудобарани, харқони ва шарқони қурбонлик қилмаслигимизга амр қилдилар. Мен:\n«Қулоғининг бир томони кесилган», дедилар.\n«Қулоғининг учи кесилган», дедилар.\n«Қулоғи ёрилган», дедилар.\n«Қулоғи белги учун йиртилган», дедилар» (Термизий ривояти).\nАли розияллоҳу анҳудан ривоят қилинади: «Набий соллаллоҳу алайҳи васаллам қулоғи кесик ва шохи синиқларни қурбонлик қилишдан қайтардилар» (Абу Довуд ва Термизий ривояти).\nУшбу ҳадисларни жамлайдиган бўлсак, қурбонлик қилмоқчи бўлган ҳайвонимиз кўзи соғлом, оёғи саломат, қулоғи йиртиб ташланмаган, шохи синмаган, касал бўлмаган, жиннилик тегмаган бўлиши керак. Шунингдек, ўта ориқ ҳайвон ҳам қурбонликка ярамайди.\nБир кўзи кўрмайдиган, қулоғи, шохи ва думининг учдан биридан кўп қисми кесилган ва сўйиладиган ергача ўзи юриб бора олмайдиган даражада оқсоқ ҳайвонлар ҳам қурбонликка ярамайди. Қурбонликка қанчалик бақувват, қанчалик йирик ҳайвонни сўйсак, қиёмат кунида ўзимизга асқотади.\nعَنْ أَبِي هُرَيْرَةَ رَضِيَ اللَّهُ عَنْه أَنَّ النَّبِيَّ صَلَّى اللَّهُ عَلَيْهِ وَسَلَّمَ قَالَ: اسْتَفْرِهُوا ضَحَايَاكُمْ ، فَإِنَّهَا مَطَايَاكُمْ عَلَى الصِّرَاطِ.\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Ёш, навқирон, бақувват жонворларни қурбонлик қилинглар. Чунки, улар (қиёмат куни) сирот устидаги уловларингиздир», дедилар».\nЯна бир ҳадисда: «Қурбонликни катта қилинглар, чунки сирот кўпригидан ўтаётганингизда у сизга уловлик вазифасини бажаради», дейилган.\nШундай экан, ҳар биримиз қурбонликка сўймоқчи бўладиган ҳайвонларнинг қурбонликка жоиз ёки жоиз эмаслигини тўғри англаб, ҳар тарафлама мосини танлашимиз зарурдир.


«Шавкат Мирзиёев Каримовдан қолган диктатурани йўқотди» — Қирғизистон президенти – Газета.uz\nLotinchada 29 январ 2021, 15:42 Сиёсат\nҚирғизистоннинг янги сайланган президенти Садир Жапаров BBC агентлигига берган интервьюсида президентлиги давомида авторитар ҳокимият ўрнатмоқчи эмаслигини айтиб, Ўзбекистон мисолини келтирди.\n«Бу ҳар бир одамнинг ўзига боғлиқ бўлади. Менда авторитар бошқарувни ўрнатиш нияти йўқ. Ўрнатмаймиз. Бунга кучимиз ҳам, иродамиз ҳам етади. Буни вақт ҳам кўрсатади. Кучимиз қонун устуворлиги ва адолат диктатурасини ўрнатишга етади. Худо хоҳласа, ўрнатамиз», — деди Қирғизистон президенти.\nЖапаров бунга мисол келтиришини айтиб, Ўзбекистонни тилга олди.\n«Қўшни Ўзбекистонни олинг, Каримов даврида кучли диктатура эди. Уни бутун дунё биларди, қўшни давлатлар ва биз ҳам билганмиз. Шавкат Мирзиёев келгач, диктатурани олиб ташлаб, дунёга эшигини очди. Эшигини очгандан кейин ҳозир қандай ўзгаришлар бўляпти?! Агар диктатурани ўрнатаман деса, Ислом Каримовнинг диктатурасини давом эттириб кетса бўлар эди. Аммо давом эттирмади-ку. Бу ҳар бир одамнинг ўзига боғлиқ», — деди у.\n«Бўлмаса, Ислом Каримов билан ишлаган, бирга бошқарган. У киши вафот этгандан кейин ҳокимият қолгач, барча диктатурани йўқ қилиб, дунёга эшигини очди. Қўшни давлатлар ва узоқдаги мамлакатлар билан бирга ишлаб, ҳозир инвестиция кириб, мисли кўрилмаган даражада иқтисодий ўсиш бўляпти. Халқнинг турмуши ҳам фаровонлашяпти», — деди Қирғизистон президенти.\nСадир Жапаров «ҳаммаси одамнинг ўзига боғлиқлигини» таъкидлади. «Агар менинг ҳам диктатура ўрнатгим келса, ўз қўлимда-да. Бу қонунлар қандай ёзилиши, бош қомуснинг қандай ёзилишига боғлиқ эмас. Ўрнатаман десанг, ўрнатаверасан. Аммо биз бундай қилмоқчи эмасмиз. Сабаби ҳеч ким бенуқсон эмас. Бизнинг ҳам замонимиз ўтади. Беш йил, ўн йилдан кейин ўтадими, бизнинг ҳам вақтимиз тугайди», — дея якунлади фикрини президент.\nСадир Жапаров январь ойининг бошида бўлиб ўтган сайловларда 79 фоиз овоз билан Қирғизистон президенти этиб сайланганди.\nҚирғизистондаги президентлик сайловлари аввалги давлат раҳбари Сооронбай Жээнбеков 2020 йил октябрь ойида истеъфога чиққандан сўнг эълон қилинди. Бу парламент сайловлари натижалари эълон қилингандан кейин пайдо бўлган норозиликлар натижасида содир бўлди.\nНамойишлар пайтида Садир Жапаров тартибсизликларни уюштирганлик ва гаровга олганликда айбланиб колонияда 10 йиллик қамоқ жазосини ўтамоқда эди. Унинг ўзи айбловларни сиёсий сабаб деб атаган. Уни намойишчилар озод қилган ва эртаси куни парламент уни бош вазир лавозимига номзод сифатида тасдиқлаган.\nСадир Жапаров Қирғизистон президенти сифатида иш бошлади 28 январ 2021, 12:58\nСадир Жапаров Қирғизистон президент сайловларида етакчилик қилмоқда 11 январ 2021, 11:33


19:44 04 Август 2020\n11:08 01.01.2019 Ҳавола олиш\nТОШКЕНТ, 1 янв - Sputnik, Дилшода Раҳматова. Янги 2019-йил кириб келиши арафасида ҳар бир давлат раҳбари йилга қисқача баҳо бериб, келгуси йил учун асосий йўналишларни белгилаб берадилар. Эътирофли жиҳати, Марказий Осиё минтақаси халқлари энди тарихда қолган 2018-йилда қаттиқ меҳнат қилдилар. Давлат раҳбарлари ўз нутқларида шу жиҳатга алоҳида эътибор қаратдилар.\nҚозоғистон: ёшларга катта ишонч билдирди\nҚозоғистон президенти Нурсултон Назарбоев ўз халқига йўллаган Янги йил табригида 2018-йилда эришилган муваффақиятлар учун барчага миннатдорлик билдирди ва йил мамлакат учун сермазмун ҳамда сермаҳсул келганини эътироф этди.\nМирзиёев, Назарбоев ва Жээнбеков Орол муаммолари ҳақида нима дейишди?\nНазарбоевга кўра, 2018 йилда Қозоғистон халқаро саҳнада ўз позициялари ва обрўйини янада мустаҳкамлаб олди - Қозоғистон БМТ Хавфсизлик кенгашига раислик қилди, мамлакат президенти эса Москва, Пекин, Вашингтон, Брюссель ва бошқа Қозоғистон учун аҳамиятли бўлган пойтахтларга расмий ташрифларни амалга оширди.\nМамлакат иқтисодиётида ижобий ўсиш сақлаб қолингани, саноатлаштириш доирасида янги ишлаб чиқариш ва инфратузилмага оид корхоналар ишга туширилгани айтилди. Мамлакат иқтисодиётининг муҳим жабҳалари рақамлаштирилгани қўшимча қилинди.\nҚозоғистонликлар энди ўз шаҳар ва қишлоқларида тинчлик ва хавфсизлик учун ташвиш чекмасликлари керак. Бу учун расмий Остона суд ва ҳуқуқ-тартибот органлари тизимида ислоҳотларни бошлашни режалаштирган.\nФуқаролар ҳаёти сифати ва фаровонлигини ошириш бошлаб юборилган. Бу муҳим қадамларнинг барчаси қозоқ халқининг интилишлари ва меҳанти туфайли амалга оширилмоқда, деб эътироф этди Назарбоев.\nҚозоғистон раҳбари 2019-йилни Ёшлар йили деб эълон қилганини ҳамда ёш авлод билдирилаётган ишончни оқлашига ва Қозоғистонни коинотнинг энг яхши 30та давлати қаторига чиқара олишига ишонч билдирди.\nҚирғизистон: Россия, ахил қўшнилар ва фуқаролар учун фаровон ҳаёт\nҚирғизистон президенти Соронбай Жээнбеков ўз халқига Янги йил қутловини йўллар экан, мамлакат ўтган бир йил давомида салмоқли ютуқларни қўлга киритганини айтди.\nХусусан, Қирғизистон ЕОИИ майдонида ўз позицияларини анча яхшилаган, стратегик шериги ва иттифоқдоши - Россия билан ҳамкорликни янги босқичга кўтарган. Қўшни мамлакатлар билан ишончга асосланган дўстона муносабатлар йўлга қўйилган.\nЖээнбеков йил давомида мамлакат регионларига алоҳида эътибор қаратилганини, қатор давлат хизматлари электрон шаклга ўтказилганини, бугунги кунда ҳукумат жамият учун ҳақиқатда шаффоф бўлиши учун ҳаракатлар амалга оширилаётганини, коррупцияга қарши аёвсиз кураш олиб борилаётганини қайд этди.\nҚирғизистон ҳам Қозоғистон сингари янги йилда ҳар бир фуқаро ҳимоясига қаратилган суд-ҳуқуқ тизими ислоҳотларини бошлаш режасида.\nМамлакат фуқароларининг яшаш тарзи, таълим олиши ва меҳнат шароитларини яхшилашга, янада қулай бўлишига қаратилган ўрта ва узоқ муддатга мўлжалланган юқори мақсадлар белгилаб олинган.\nТожикистон: аввало Ватанга муҳаббат ва беминнат меҳнат\nПрезидент Эмомали Раҳмон Тожикистон халқига телемурожаатида, 2018-йил Тожикистон тараққиёти учун беминнат меҳнат йили бўлганини - Тожикистон халқи ўз Ватани келажаги учун ҳамжиҳатликда меҳнат қилганини алоҳида қайд этди.\nРаҳмон Янги йилда ҳам бу ишларни давом эттиришга чақирди. Хусусан, бундан буёғига ҳам ҳар бир фуқаро давлат мустақиллигини мустаҳкамлашга, ватан ва миллат манфаатларини ҳимоя қилиш, юрт тараққиёти учун ватанпарварлик туйғуси ила беминнат хизмат қилиши, бор куч ва имкониятларини, тажрибасини муқаддас она ватан ривожи йўлида йўналтириши керак.\nТожикистон президенти мураккаб халқаро вазиятда Тожикистон аҳолисини ўз фарзандларини ватанга муҳаббат руҳида тарбиялашга даъват этди. Тожикистонликлардан ўз болаларини қонун ва ҳуқуқий тартиботга ҳурмат, илм-фан, санъатга муҳаббатли этиб тарбиялаш сўралди.\nРаҳмон мамлакат ўз олдига қўйган эзгу режа ва мақсадларни фақатгина ҳар бир тожикистонликнинг фидокорона меҳнати ва сайи-ҳаракатлари туфайли амалга ошириш мумкинлигини эслатиб ўтди.\nТуркманистон: бу йил "ҳосилни ўриб оладиган йил бўлади"\nЯнги йил кириб келишига саноқли дақиқалар қолганида мамлакат президенти Гурбангули Бердимуҳаммедовнинг ўз халқига мурожаати онлайн-трансляцияси намойиш этилди.\nБердимуҳаммедов ўз мурожаатида 2018 йилда мамлакат катта ютуқларга эришганини қайд этди. Хусусан, 12 ой давомида Туркманистоннинг турли бурчакларида турар жойлар, тиббиёт муассасалари, саноат корхоналари ва бошқа обьъектлар фойдаланишга топширилган.\nБердымухамедовнинг таъкидига кўра, ўтган 2018-йил давомида Туркманистонда халқ фарвонлиги ва маҳаллий иқтисодиёт диверсификацияси учун мустаҳкам пойдевор қўйилган ва 2019 йилда бу сайи-ҳаракатлар ўз самарасини бериши кутилмоқда.\nМамлакат иқтисодиётини ривожлантирадиган объектлар қаторида Туркманистон президенти "Туркмен айна онумлери" ойна ишлаб чиқарадиган заводни, Марий ГЭС буғ-газ электрстанциясини, минтақада энг йирик бўлган Болқон регионида жойлашган газ-кимё мажмуаси - энг юқори сифатли полиэтилен ва полипропилен ишлаб чиқарилувчи "Гарабогазкарбамид" заводини, шунингдек, ТАПИ газўтказгичининг афғон участкаси қурилишига старт берилганини айтиб ўтди.\n2018 йил Туркманистон учун Буюк Ипак йўлини янгича форматда қайта тиклашга қаратилган инфратузилма лойиҳаларида ҳам омадли кечган. Улар орасида - Афғонистон-Туркманистон-Озарбайжон-Грузия-Туркияни бирлаштириб турувчи Лазурит коридорининг асосий қисми бўлган Серхетобот-Турғунди - темирйўл линияси, Туркманободдаги халқаро аэропорт, Туркманбошидаги халқаро денгиз порти санаб ўтилди.\nТуркманбоши мамлакат сиёсати бундан буёғига ҳам соғлиқни сақлаш, спорт, фан ва таълим соҳаларини ҳар томонлама ривожлантиришга қаратилишини ваъда бериб, чиқиши якунида ўз ижодидан шеърий сатрлар ўқиб берган.\nЎзбекистон: эртанги кунга ишонч ортмоқда\nПрезидент Шавкат Мирзиёевнинг Янги йил кечасидаги телемурожаатида 2018 йилда барча соҳаларда Ўзбекистон халқининг фидокорона меҳнати эвазига катта ўзгаришлар амалга оширилгани таъкидланди. Хусусан, мамлакатда замонавий корхоналар, уй-жойлар, йўллар, кўприклар қурилди. Таълим, тиббиёт, маданият ва спорт масканлари барпо этилди.\nХорижий давлатлар, аввало, яқин қўшнилар билан дўстлик ва ҳамкорлик алоқалари янада кучайди.\nЎзбекистоннинг халқаро нуфузини ошириш учун салмоқли ишлар қилинди - бунинг натижасини бугун ҳар бир инсон ва оила, ҳар бир жамоа ўз мисолида кўрди ва энг муҳими, ўзбекистонликларнинг эртанги кунга ишончи ортди.\nДавлат раҳбари 2019 йилга Фаол инвестициялар ва ижтимоий ривожланиш йили - тараққиёт учун чексиз имкониятлар эшигини очишини айтди. Ижтимоий ривожланиш ўзбек халқи турмуш даражаси ва сифатини кескин оширишга хизмат қилишини қўшимча қилди.\nЎзбекистонда 2019-йилда тинчлик ва осойишталик, миллатлар ва фуқаролар ўртасида тотувликни таъминлашга устувор аҳамият қаратилади. Халқ билан мулоқот юқори босқичга олиб чиқилади.\nЖумладан, тадбиркорлик ва хусусий мулкни қўллаб-қувватлаш ишлари давом эттирилади, ободонлаштириш ишлари асосий вазифа этиб белгилаб олинди. Эҳтиёжманд оилалар ва ёрдамга муҳтож инсонларни ҳимоя қилишга, аҳоли даромадларини оширишга эътибор янада кучайтирилади.\nМирзиёев ўз нутқи якунида ўзбек халқининг барча орзу-ниятлари ушалишини, фарзандлар, набиралар бахту камолини кўришликни, гўзал ва бетакрор юрт тинч-осойишта, олижаноб, бағрикенг халқ ҳамиша омон бўлишини тилади.


«Мунажжимлар башорати»га ишонманг! | www.ziyouz.uz\nБош саҳифа Оила ва жамият«Мунажжимлар башорати»га ишонманг!\nБугун кўпгина газеталарнинг охирги саҳифаси «Мунажжимлар башорати»га бағишланган. Бу ҳолат кўпинча тушунтирилса ҳамки, баҳона ва сабаблар топилади: «халқимиз қаттиқ ишонади-да…» Газета дўконларида баъзиларнинг охирги саҳифани диққат билан кузатаётганини кўриб қоламиз. Кузатув мақсади: «Мунажжимлар бусафар нима дейишибди?!» Хуллас, юртимизда мунажжимлар башоратига катта қизиқиш бор.\nБундан бир неча йиллар муқаддам мамлакатимизнинг кўзга кўринган нашрларидан бирида ишлаб юрган кезларим… Газетанинг охирги саҳифаси тўлиқ мунажжимларга бўшатиларди. Энг қизиғи, ўша «мунажжим» бир журналист опа эди. Ҳаммасини кўз ўнгимда ўзича тўқиб ёзарди. Мен ундан: «Ўзингиз шу ёзганларингизга ишонасизми?» десам, «Ҳа», дерди. Нега, деб сўрасам, билмадим, деган жавобни олардим. Кейин бунақа манзараларни бошқа ишлаган жойларимда ҳам кўрдим. Асосан ишсиз қолиб кетган ва қўлидан ҳеч вақо келмайдиган «журналистлар» шунақа нарсаларни «боплашарди». Ва энг даҳшатли томони шундаки, ҳамкасбларимиздан бир қанчаси ўша башоратларга ишониб иш қилишарди.\nМен бу борада ота-боболаримиз кўрсат маларини, миллатимиз ва урфу-диёнатимиз нималар деганини билсам-да, уларга ботиниб бир нарса демасдим. Чунки бир кунмас бир кун улар бу ҳақиқатни тушунишларига, тўғри йўл олдида ўзларининг сафсаталарини бир четга суриб ташлаш-ларига чин дилдан умид қилардим. Аммо…\nГап ўша ишсиз «опалар»да эмас экан. Балки, халқимизнинг ўзи шу нарсага катта эхтиёж сезиши кундан кунга равшан бўлиб борарди. Газета дўконларида газетхон мухлис асосан учта нарсага қаттиқ эътибор берадиган бўлди: ТВ дастурлари, кроссворд ҳамда мунажжимлар башорати… Мана шу уч жабҳа ёритилмаса, газетанинг савдоси «ўлди», дейиш ҳам мумкин эди.\nКейин ўйлаб қолдим: бунинг сабаби бордир? Нега бу қадар ожизлик ва нотавонлик қамраб олган бизни? Ахир, савияли одам қандай қилиб бу сафсатага ишониши мумкин? Кейин тушуниб қолдим. Ҳа, тушундим: Инсон табиатида сувга чанқоқлик бор, у ё ҳалол, покиза сув билан қондирилади, ё нажас сув билан… Нима бўлганда ҳам, қоринга сув бориб жойлашмагунча, инсон тинчимайди. Овқат масаласи ҳам шундай. Қорни очган одам олдида икки йўл бор: ҳалол ризқ билан таомланиш ёки ҳаромидан. Жинсий нафсониятини қондириш учун эркакка ҳам, аёлга ҳам икки йўл тортиқ этилган: никоҳ ё зино! Энди инсон танасида яна бир маскан борки, унинг номини Қалб дейдилар. Бу қалб ё ҳақиқий ва ягона Худога сиғинади, ё нимагадир сиғинади. Иккаласидан бошқа йўлни танлай олмайди, яъни худосиз, эътиқодсиз ва нимагадир ишончсиз яшай олмас. Мана шу сўзларни ич-ичимдан ўтказганимдан сўнг, барчасини тушундим. Миссионерларнинг бу юртда изғиб юришига энг асосий сабаб — халқимизнинг катта қатлами исломий тушунчалардан йироқ бўлиб қолганлиги бўлса, мунажжимлар башоратини кенг суратда қулоч ёйганлигига ҳам сабаб шу! Инсонлар нимагадир ишонгилари келади. Ё «Банда келажакни, ғайбни билмайди, била олмайди ва билишликка уринмасин!» деган илоҳий таълимотга ишонади ва ёки мунажжимлар (аниқроғи баъзи «опалар») ўйлаб топган башоратлар асосида кун кечиришга уринади.\nИбн Аббос деган буюк саҳобий пайғамбаримиздан ривоят қилиб айтади: «Кимки юлдузлар илмидан (мунажжимликдан) биронта илмни эгалласа, сеҳрнинг бир бўлагини ўғирлаган бўлади. У зиёда бўлган сайин бу ҳам зиёда бўлаверади» (Абу Довуд ривояти).\nМунажжимларнинг асл иши фолбинлик. Улар фол очиб, ўзларининг «тахминлари»ни айтадилар. Мунажжимлар башорати ва газета саҳифаларини қўйиб туринг. Бир ташқарига чиқинг, атроф жавонибни кузатинг, додлаб юборасиз. Одам тирбанд. Ноёб маҳсулот келганда ҳам мавжуд бўлмайдиган навбат сафи айнан фолбинлар қабулхонаси…\nБундай воқеалар айни пайтда жуда кўпайиб кетган. Бунинг сабабини ўрганиш учун пайғамбаримизнинг таълимотларига юзлансак, тушунамизки, сарваримиз фолбиннинг олдига бориб, унинг гапини тасдиқлаган кишини динда бўлмайдилар, демоқдалар. Демак, бу ерда гап иймон-эътиқод ҳақида!\nФолбин ва мунажжимнинг айтаётган сўзлари юз фоиз тўғри чиқиб қолса ҳам, унинг сўзларига мўмин одам ишонмайди, чунки Аллоҳ ва Унинг расули буни қатъий равишда таъқиқлаган. Парвардигор инсонларни синаш учун баъзан фолбин ва мунажжимларнинг сўзларини амалга оширади, худди шайтон бир одамнинг кўзига қўлини тиқиб олиб, фолбиннинг олдидан чиққанида қўйиб юборгани сингари. Ўша одамнинг кўзи тузалиб кетади-да, у буни фолбин амалга оширди, деб ўйлайди. Бу ерда гап иймон, эътиқод, ишонч устида кетмоқда. Бу савдо қаттиқ савдо ҳисобланади.\nҲозирги кунда мунажжимлар башоратига қараб иш режалаштирадиган, газета нашрларида чоп этилган башоратларга ишониб, келган совчини қайтариб юбораётган юртдошларимизга хитобимиз шуки, Аллоҳга қайтинг, охири абадий дўзах бўладиган йўлни тарк этинг. Пайғамбаримиз Аллоҳ таъоло ҳар бир одамнинг тақдирини яратилишидан эллик минг йил олдин ёзиб қўйилганини айтиб кетганлар. Бу тақдирни ҳеч ким ўзгартира олмайди. Фолбинларга қатнаётган опаларимиз, сингилларимизнинг шу бугунданоқ бу йўлдан қайтишларини сўраймиз. Ўзингиз ўйлаб кўринг, нима учун фолбинлар ҳамиша хор ва ғарибхоналарда яшашади. Нима учун улар келажакни айтиб бериш учун ўзларида журъат топишади-ю, оёқлари остида турган конларни топиб, бойиб кетмайдилар. Майли, бу ҳам оғирдир, нега биргина лоторея қоғозини олиб, нол бутун мингдан бир миллиметр нарида турган ёзувни ўқиб, Нексия ё Дамас эгаси бўлиб олишмайди, нега?! Чунки улар келажакни ҳеч қачон била олишмайди. Аллоҳ таъоло Қуръони карим-да бу илм фақат Ўзида эканлигини айтган. Аллоҳ билан Аллоҳнинг илмини талашаётган бандалар албатта хор бўлажак. Шу малъун, ифлос ва жирканч маҳлуқ-ларнинг олдига бориб, иймон-у эътиқодни пой-мол қилмайлик, азизлар.\n← Аввалги Аввалги Юриши арслондан ҳайбатли: У ким?\nКейинги → Кейинги: Ўзбекистон-Германия – 20 йил: “Фарғона водийсидаги учрашувлар”\nНиколай Гоголь. Бурун (қисса)\nСиннатамби Ражаратнам. Йўлбарс (ҳикоя)\nВафо Файзуллоҳ. “Юзма-юз”дан “…Олапар”гача…\nУлуғбек Ҳамдам. Аудитория (ҳикоя)\nЭдуардо Де Филиппо. Неаполь – миллионерлар шаҳри (3 пардали комедия)


Нима учун 4-сон БҲМСнинг ишонч билдирилаётган шахснинг имзоси тўғрисидаги нормаси ишламаяпти | BUXGALTER.UZ\n4-сон БҲМСга асосан ишончнома электрон шаклда расмийлаштирилганда ишонч билдирилаётган шахснинг имзоси талаб этилмайди . Амалиётда эса уни қўйишга тўғри келади, буни ЭҲА операторлари тизими талаб қилади.\nBuxgalter.uz илтимосига биноан вазиятни faktura.uz электрон ҳисобварақ-фактуралар оператори Жамшид ҚОСИМОВ тушунтирди:\n- Турли ЭҲА операторларининг мижозлари ўзаро ҳамкорлик қилганда, ҳужжатлар билан алмашиш роуминг-оператори – ДСҚ ҳузуридаги «Янги технологиялар» ИАМ орқали амалга оширилади. Ва ушбу алмашишни таъминлаш учун роуминг-оператори электрон ҳужжатлар шаклига муайян талаблар қўяди. Электрон ҳужжат айланиши оператори мазкур ҳолда ниманидир ўзи мустақил ўзгартира олмайди. Ҳужжатлар шаклига ҳар қандай ўзгартиришларни фақат роуминг-операторининг рухсати ва иштироки билан киритиш мумкин.\nЭлектрон ишончноманинг шакли 2020 йил таҳриридаги 4-сон БҲМС қабул қилингунга қадар шакллантирилган. Бу вақтга қадар, яъни 2020 йил июнь ойига қадар электрон ишончномалар айланмасига тааллуқли ўзига хос масалалар умуман регламентланмаган. Шу боис уларнинг шакллари ҳужжат қандай кўринишга эга бўлиши ҳақида уларнинг ишлаб чиқувчилари тасаввурлари даражасида яратилган.\n4-сон БҲМСнинг 96-бандида айтилишича, ишончнома электрон шаклда расмийлаштирилганда ишонч билдирилаётган шахснинг имзо намунаси реквизити тўлдирилиши талаб этилмайди. Икки хил талқин қилинишини олдини олиш учун биз бухгалтерия ҳисобининг миллий стандартларининг ишлаб чиқувчиси сифатида Молия вазирлигига мурожаат қилдик. Ва – молия вазирининг ўринбосари Дилшод СУЛТОНОВ имзоси билан жавоб олдик, унда айтилишича, “Ишончнома электрон шаклда расмийлаштирилганда ишонч билдирилаётган шахснинг имзо намунаси реквизитининг электрон рақамли имзо қўйиш йўли билан тўлдирилиши мажурий эмас”.\nМолия вазирлигининг тушунтиришидан келиб чиқадики, электрон ишончномани ишонч билдирилаётган шахснинг имзосини қўймасдан ҳам расмийлаштирса бўлар экан. Бироқ техник жиҳатдан тадбиркорларда ҳозирча фақат битта имконият мавжуд – уни кўрсатилган имзо билан расмийлаштириш.\nФикримча, мазкур масалада танлаш ҳуқуқи олди-сотди битими тарафларида бўлиши керак. Ва биз faktura.uz да уларга иккала муқобил вариантларни тақдим этишни кўзламоқдамиз.\n«Янги технологиялар» ИАМга сўров юборганмиз ва масъулларнинг жавобини кутаяпмиз.\nЎзбекистонда электрон ҳужжатлар айланиши тизимидаги 4 муаммо\nХаридорда чегирмалар янги 4-сон БҲМС бўйича қандай ҳисобга олинади ва акс эттирилади\nҚандай қилиб электрон ишончнома тузиш ва унинг асосида расмийлаштирилган ЭҲФни имзолаш мумкин\nЭҲФни ким имзолаганини қандай кўриш мумкин? Тизимни созлаш бўйича амалий қўлланма


Нефтда миллиардлаб номаълум вируслар аниқланди - Хитой олимлари шокда\nСаноат 19 ноябр 2020 192\nХитойлик олимлар нефт қудуқларида ўрганилмаган кўплаб қадимий вирусларни топдилар. Тадқиқотга кўра, бир миллилитр нефтда 400 миллион вирус мавжуд. Уларнинг тахминан 1% (100 дан ортиқ) герпес қўзғатувчиси бўлиб, улар тирик-хўжайинсиз яшай олмайди.\nХитойлик олимлар нефт қудуқларида ўрганилмаган кўплаб қадимий вирусларни топдилар, деб хабар қилди The South China Morning Post газетаси.\nОлимлар бу бактериялар қандай қилиб ёнувчан суюқликка тушиб қолганини билмайди.\nТадқиқотга кўра, бир миллилитр нефтда 400 миллион вирус мавжуд. Уларнинг тахминан 1% (100 дан ортиқ) герпес қўзғатувчиси бўлиб, улар тирик-хўжайинсиз яшай олмайди.\nШэньяндаги Хитой Фанлар академиясининг амалий экология институти профессори Чжан Иннинг сўзларига кўра, касаллик қўзғатувчилари қадимги ер ости организмидан келиб чиқиши эҳтимолдан йироқ. Тахминан, вируслар ташқи дунёдан тушиб қолган бўлиши мумкин.\nАйрим янги турдаги герпес ҳайвонларга ҳам, одамларга ҳам юқиши мумкин. Баъзи вируслар терида яра ва пуфакчаларни келтириб чиқаради, бошқалари эса асаб тизимининг бузилиши каби жиддий оқибатларга олиб келиши мумкин.\n"Номаълум турларнинг улуши анча юқори бўлиши мумкин. Тадқиқотимиз - фақат биринчи қадам", - деди Чжан.\nАйни пайтда мутахассислар вирусларни ўрганишни давом этмоқда, улар одамлар учун "янги коронавирус" га айланиши мумкинлигини аниқлашга ҳаракат қилмоқда.\nНефт тадқиқотлари тасодифан бошлангани йўқ. Хитойда ёнувчан моддаларга бўлган талабнинг ошиши сабабли кўплаб тажрибалар ўтказилмоқда. Бундай усуллардан бири - хом нефтга бактерияларни қўшиш.\nКўпинча микроорганизмлар мойли суюқликка тушиши биланоқ нобуд бўлди. Олимлар бу ҳодисанинг сабабини аниқлашга қарор қилишди: натижада бактерияларни йўқ қиладиган жуда кўп номаълум вируслар аниқланди.\n19 январ 2021,\n1 июндан бошлаб Ўзбекистонда пенсия ва нафақалар таъминоти соҳасида янги тартиб жорий этил...\nНаманган муҳандислик-технология институтида ёшлар билан очиқ мулоқот ўтказилди\nЕрни ноқонуний олиб қўйган мансабдорлар 55 млн сўмгача жарима тўлаши мумкин\nСавдо-саноат палатаси раиси Украинанинг Фавқулодда ва мухтор элчиси билан учрашди\nФарғонада ўз вақтида ҳужжат олмаган 236 нафар болаларга гувоҳномалар берилди\nЎзбекистон Республикаси Президенти Шавкат Мирзиёевнинг Ўзбекистон ёшлари форумида сўзлаган...\n26 декабр 2020, 08:57\nШавкат Мирзиёев: Мен сизлардай кўзи ёнган, юраги ёнган ёшларни излайман, cизлар шунга муно...\n25 декабр 2020, 21:02


22:54 / 26.07.2017\nБуюк Британия ҳукумати 2040 йилдан бензин ва дизель двигателли янги автомобиллар сотувини тақиқламоқчи. Бу ҳукуматнинг ҳаво ифлосланишига қарши курашиш режасида кўзда тутилган. Бу режа 31 июлда тақдим қилинади.\nҲаво сифатини яхшилаш бўйича дастурга умумий ҳисобда 3 млрд фунт стерлинг сарфлаш режалаштирилмоқда. Режага кўра, нефть маҳсулотларида ишловчи машиналар сотишни тақиқлашдан ташқари, жамоат транспортини алмаштириш, "ётувчи полициячи"лар (машиналар тез юрмаслиги учун мўлжалланган йўлдаги дўнгалаклар) миқдорини ўзгартириш ва светофорларни қайта дастурлаш кўзда тутилган.\nБритания ҳукумати режани олий суд қарорига кўра тақдим қилишга мажбур бўлмоқда. Ҳукумат судда ClientEarth ҳаракатига ютқазиб қўйган. 2015 йилда фаоллар олий судда ютиб чиққандилар, бироқ ўшанда тақдим қилинган режа уларни қониқтирмаган ва улар судга қайта мурожаат қилгандилар.\nБритания ҳукуматининг бу баёноти Франциядаги шундай ваъдалардан кейин янграган. Францияда 2040 йилдан бошлаб бензин ва дизелда ишловчи машиналар сотиш мумкин эмаслиги айтилган.\nТаҳлилчиларнинг фикрича, 2038 йилга келиб электромобиллар савдоси оддий автомобилларникидан ўтиб кетади.\nБуюк Британия автомобиллар дизель бензин ҳаво ифлосланиши


ТераТавсиф: Poco M4 Pro 5G (2 қисм) - Terabayt.Uz\nPoco M4 Pro 5G смартфони Android 11 операцион тизимига асосланган MIUI 12.5 график қобиғида ишлайди. Poco фойдаланувчи интерфейсида бир қанча мавзу ва иконкалар мавжуд. Фойдаланувчи ўзининг хоҳишига қараб, уларни ўзгартириши мумкин.\nЎҚИНГ: ТераТавсиф: Xiaomi Poco M4 Pro 5G (Redmi Note 11)\nСмартфон ён томонда жойлашган бармоқ изи сканери орқали блокдан чиқарилади. Сканер жуда тез ва аниқ ишлайди. Бармоқ изи сканерини ишлатишда тугмани босиб блокдан чиқиш тавсия этилади. Акс ҳолда, бармоқлар сканерига тегиб кетавериб, смартфонни PIN-код орқали блокдан чиқаришга тўғри келади.\nҚурилмани, шунингдек, юзни аниқлаш тизими орқали блокдан чиқариш мумкин. Бироқ бу усул бармоқ изи сканерига қараганда бироз ишончсизроқ.\nБош экран ёрлиқ, файл ва виджетлар билан тўла. Бош экранни чап томон суриш орқали Google Discover'ни активлаштириш мумкин.\nPoco M4 Pro 5G смартфони Always On Display функциясини қўллаб-қувватламайди. Шунингдек, унда супер фон расмлари ҳам мавжуд эмас.\nPoco учун мўлжалланган MIUI 12'да иловалар жавони мавжуд, бироқ Redmi смартфонларидан фарқли равишда, Poco M4 Pro смартфонида ушбу функцияни ўчириб қўйишнинг иложи йўқ. У иловаларни автоматик равишда тоифаларга ажратади, яъни иловларни алоқа, кўнгилочар, фотосурат, созланмалар, бизнес каби тоифаларга ажратиш мумкин. Фойдаланувчи ушбу тоифаларни таҳрирлаши ёки уларни бутунлай ўчириб қўйиши мумкин.\nБилдиришномалар панели иккига ажралган бўлиб, ундан билдиришномалар ва бошқарув марказлари ўрин олган.\nБилдиришномалар марказини очиш учун экраннинг чап қисмидан пастга, бошқарув маркази учун экранни ўнгдан пастга суриш керак бўлади.\nАгар бундай иккига ажралган дизайнни ёқтирмасангиз, бошқарув марказини ўчириб қўйишингиз мумкин. Шунда панель ўзининг одатий кўринишига қайтади.\nИловадан иловага ўтиш панели ўзгармаган. У яқинда фойдаланилган иловаларни икки устунда кўрсатиб туради. Иккита иловани битта экранда очиш учун панелдаги илова картасини босиб туриш керак бўлади. Иловаларни ёпиш учун эса экранни чапга ёки ўнгга суриш кифоя.\nMIUI 12 график қобиғида кўплаб мавзулар мавжуд. Янги мавзуларни эса Themes Store'дан кўчириб олиш мумкин. Мавзу ўрнатилганда у фон расми, рингтонлар ва иконкаларни ўзгартиради.\nКомпания MIUI 12'га янги махфийлик опцияларини қўшди. Энди сурат ва видеолардан жойлашув ҳамда бошқа смартфон ҳақидаги маълумотларни олиб ташлаш мумкин.\nMIUI тизмида, шунингдек, Хавфсизлик иловаси мавжуд. У смартфондаги зарарли дастурларни сканерлаш, қора рўйхатни бошқариш, маълумотлардан фойдаланишни бошқариш ёки чеклаш, аккумулятор қувватини созлаш ва оператив хотирани тозалаш каби вазифаларни бажаради.\nMIUI 12 тизимида одатий Галерея, Мусиқа ва Видео иловалари мавжуд. Баъзи ҳудудлар учун эса пуллик стрим мусиқа ва видео иловалари бор. Шунингдек, смартфонда FM радио ҳамда Mi Пульти иловаси ҳам мавжуд.\nMIUI 12 қоронғу режимни қўллаб-қувватлайди. Ушбу режимни илова ва фон расмларга ҳам тадбиқ қилиш мумкин.\nЎҚИНГ: ТераТавсиф: Apple iPhone 13 Pro Max\nPoco M4 Pro 5G смартфони MediaTek компаниясининг Dimensity 810 чипи билан жиҳозланган. Аввалги Poco M3 Pro эса Dimensity 700 чипига эга эди.\nDimensity 810 чипи кучлироқ CPU ядроларига эга, шунингдек, унинг қувват самарадорлиги ҳам анча ошган.\nЧипсет 2 та 2.4 гигагертсли Cortex-A76 ядроси ҳамда 6 та 2.0 гигагертсли Cortex-A55 ядросидан иборат. Катта А76 ядросининг тезлиги 2.2 гигагертсдан 2.4 гигагертсгача ошган.\nСмартфонга эски Mali-G57 MC2 график процессори ўрнатилган. Шуниси ажабланарлики, унинг тезлиги 950 миллион гертсдан 859 миллион гертсгача пасайган.\nЧип такомиллашган 5G модем ҳамда тасвир сигнал процессорига эга.\nPoco M4 Pro 5G қурилмаси LPDDR4X тезкор хотира ҳамда UFS 2.2 хотира билан жиҳозланган. Смартфоннинг 4/64ГБ ҳамда 6/128ГБ хотирага эга тури мавжуд.\nCPU бенчмарк натижалари жуда яхши. Poco M4 Pro барқарор унумдорликни тақдим эта олади.\nНазарий жиҳатдан GPU ишлаш тезлиги пастроқ бўлса-да, ўзининг даражасидаги чиплар билан бир хил натижа қайд эта олади.\nҚурилма бир соат давомида CPU Throttle тестидан ўтди. Якунда 100% лик кўрсаткичдан 79% натижани қайд этди.\nСўнг, 3D Mark Stress тестида смартфон 99.4% барқарорликни қайд этди.\nАлбатта, Poco M4 Pro 5G ўта юқори унумдорликни тақдим этувчи флагман смартфон ҳисобланмайди. Бироқ қурилма кучли босим таъсирида яхши ишлай олади. Ўтказилган синовлар мобайнида смартфон қизиб кетмади.\nФойдаланувчи интерфейси 90Hz экран янгиланиш частотасида жуда яхши ишлайди. Аммо ҳеч қайси ўйин 90 кадр/секунд янгиланишни қўллаб қувватламайди. Юқори графикадаги ўйинларни паст резолюцияда ўйнаган маъқул. Шунда смартфон қотишларсиз ишлайди.\nАлбатта, Poco M4 Pro 5G ўйинбоп смартфон эмас, лекин унда ўйинлар учун график созланма мавжуд.\nPoco M3 Pro билан таққослаганда М4 Pro'да битта камера камроқ. Қурилмага асосий ҳамда ультракенг камералари ўрнатилган. Сатҳ ва макро камералардан воз кечилган. М3 Pro'да ушбу камералар бўлса-да, у ультракенг камерадан маҳрум этилган эди.\nSamsung'нинг ISOCELL S5KJN1 сенсори смартфонга асосий камера сифатида ўрнатилган. Ўшбу сенсор Tetraceel фильтрига эга. Шунингдек, у f/1.8 диафрагма линзасига эга бўлиб, PDAF функциясини қўллаб-қувватлайди. Асосий камерада тунги режим мавжуд.\nSony компаниясининг f/2.2 диафрагма линзасига эга бўлган IMX355 сенсори М4 Pro'га ультракенг камера сифатида ўрнатилган. Ушбу камерада тунги режим мавжуд эмас.\nШунингдек, қурилма 16МП селфи камера билан жиҳозланган бўлиб, у OmniVision OV16A1 сенсори, Quad-Bayer фильтри ҳамда f/2.5 диафрагма линзасига эга.\nКамера иловасида бир камерадан иккинчи камерага ўтиш учун экранни чап ёки ўнгга суриш керак бўлади. Камера иловасида барча режимлар мавжуд. Объектни яқинлаштириш учун 0.6х, 1х ҳамда 2х рақамли зумлар мавжуд. Ҳеч қандай оптик зум ҳақида гап сўз йўқ, чунки смартфонда телефото камера мавжуд эмас.\nАсосий камера стандарт 12.5 мегапикселли суратларни олади. Ранглар табиий кўринади, контраст ва динамик диапазон мақтовга лойиқ, шовқин даражаси эса ниҳоятда паст.\nСуратдаги деталлашув ўрта даражада, ўта аниқ ҳам, ўта ёмон ҳам эмас. Суратдаги барг ва одамлар юзи худди мўйқалам билан чизилгандек кўринади. Бюджет синфига мансуб бўлган смартфон бўлса ҳам, Poco M4 Pro яхши суратларни тақдим этади.\nAI триггери Poco M4 Pro 5G да мавжуд. Одатдагидек, у осмон, ўсимлик, бинолар каби объектларга қараб контрастни кучайтиради. Бу йўл билан рангларнинг тўйиниши ҳамда сурат сифати яхшиланади.\n2х зумда олинган расмларнинг сифати анча яхши. Хатто унинг сифати 1х зумда олинган суратлардан ҳам яхшироқ. Агар зум режимидан фойдаланишга тўғри келса, 1х дан кўра 2х зумни танлаган яхши.\n8МП ультракенг камерада олинган суратларнинг сифати жуда яхши. Суратдаги деталлашув аъло даражада. Шовқин кам, контраст ва динамик диапазон яхши даражада. Бир сўз билан айтганда, Poco M4 Pro'ни энг яхши ультракенг суратларни тақдим этувчи бюджет смартфон дейиш мумкин.\nСмартфонда ҳеч қандай сатҳ сенсори мавжуд эмас. Портрет суратлар учун қурилма AI magic функциясига таянади. Ушбу функция ўз ишини аъло даражада бажаради. Марказий объект хиралашиш майдонидан хатоликларсиз ажратиб олинади.\nСуратлар ёрқин, аниқлик ва контраст даражаси жуда яхши. Бу борада ҳам Poco ўз ишини жуда яхши бажара олади.\nСмартфоннинг нархидан келиб чиқадиган бўлсак, юруғлик паст бўлган бўлган пайтда олинган суратлар сифати яхши. Аниқлик, контраст ва ранглар уйғунлигида муаммолар йўқ. Динамик диапазон борасида муаммолар кузатилди.\nОлдинги авлод Poco M3 Pro билан таққослаганда янги смартфоннинг камералари анча такомиллашганини кўришимиз мумкин.\nЁруғлик паст бўлган жойда тунги режим орқали суратга олиш тавсия этилмайди. Чунки тунги режимда олинган суратларда стандарт режимда олинган суратларга қараганда бироз шовқин кўпроқ. Шунингдек, суратдаги объектларнинг аниқлик даражаси жуда паст. Биргина афзаллик томони тунги режим суратга етарлича ёруғлик бера олади.\nТунги пайтда ультракенг камерада олинган суратларда ранглар уйғунлиги ва контраст даражаси яхши. Бироқ расмнинг аниқлик даражаси жуда паст. Шуни таъкидлаш керакки, ультракенг камерада тунги режим мавжуд эмас.\nСелфи камерада олинган суратларнинг сифати жуда яхши. Ранглар уйғунлиги, контраст, динамик диапазон борасида ҳеч қандай муаммо мавжуд эмас. Расмда шовқин билинар-билинмас даражада.\nСелфи камерада ҳам портрет суратларни олиш мумкин, бироқ сифат даражаси кўнгилдагидек эмас. Объектни хиралашиш майдонидан ажратиб олишда камера қийинчиликларга дуч келади.\nЎҚИНГ: ТераТавсиф: Redmi 10 – Xiaomi, томинг кетдими?\nPoco M4 Pro 5G барча камераларида [email protected]кадр/секунд форматда видеога олиши мумкин. Шунингдек, барча камералар электрон стабилизация функциясини қўллаб-қувватлайди. Смартфон 4K форматда видео ёзиб ола олмайди. Асосий камера максимал [email protected]кадр/секунд форматда видеога олиши мумкин.\nВидео бит тезлиги 20Мб/секундни, аудио бит тезлиги эса 256Кб/секундни ташкил қилади.\nАсосий камерадан олинган 1080p форматдаги видеоларда аниқлик, динамик диапазон ва контраст даражаси етарлича. Кўрганларимиз ичида энг сифатли видео бўлмаса-да, бюджет синфидаги смартфон учун бу яхши натижа.\nУльтракенг камерада олинган видеолар сифати яхши эмас. Видеода динамик диапазон даражаси пастроқ, аниқлик ҳам етарли даражада эмас. Шунинг учун, видео ёзишда ультракенг камера ўрнига асосий камерадан фойдаланган яхшироқ.\nPoco M4 Pro 5G жуда яхши смартфон. Қурилманинг устун томонлари деб катта дисплей, стерео динамик, юқори унумдорлик даражаси, яхши камералар, 5G тармоғи, узоқ муддатли аккумулятор автономлиги ва тезкор қувватланиш имкониятини айтиш мумкин.\n5G тармоғини қўллаб-қувватловчи бюджет синфига кирувчи смартфонларнинг сони халқаро бозорда етарлича. Бюджет смартфонларини ишлаб чиқариш бўйича ҳозир компаниялар ўртасида шиддатли рақобат кетмоқда.\nPoco M4 Pro 5G смартфони 230 евро нархда сотувга чиқди. Унинг 6/128ГБ версиясининг нархи 250 еврони ташкил қилади.\nХудди шу нархга realme 7 5G смартфонини сотиб олиш мумкин. Ушбу смартфон Poco'га қараганда 120Hz юқори экан янгиланиш частотаси ҳамда унумдорлиги юқорироқ бўлган график процессорни тақдим этади, бироқ унда стерео динамик мавжуд эмас.\nЯна бир муқобил танлов бу - Poco M3 Pro, ҳозирда у 185 евро нархда сотилмоқда. Агар арзон нархдаги Poco смартфони сотиб олишни хоҳласангиз, Poco M3 Pro яхши танлов бўлиши мумкин.\nШунингдек, Galaxy А22 5G'ни ҳам унутмаслик лозим. Унинг дисплей, чипсет, аккумулятор ва камера техник жиҳатлари Poco M4 Pro смартфониники билан ўхшаш. А22 5G'да IP стандарти бор, бироқ у стерео динамик ҳамда тезкор қувватлаш технологияси билан жиҳозланмаган. Бундан ташқари, у Poco M4 Pro 5G'га қараганда қимматроқ.\n4G смартфонлар орасида ҳам Poco M4 Pro учун етарлича муқобиллар бор. Агар 5G сиз учун унчалик муҳим фактор бўлмаса, ушбу смартфонларни ҳам сотиб олишингиз мумкин.\nБиринчи навбатда Poco Х3 Pro'га тўхталиб ўтиш зарур. Ушбу смартфон 120Hz LCD дисплейи ҳамда флагман даражадаги Snapdragon 860 чипи билан жиҳозланган. Унинг нархи 230 еврони ташкил қилади, шу билан бирга, қурилма M4 Pro'га нисбатан у кўпроқ хотира, яхшироқ стерео динамик, юқори унумдорлик ва қўшимча макро камерани тақдим этади.\nЯна бир муқобил танлов бу - Redmi Note 10. Pro 240 евро эвазига смартфон 120Hz AMOLED дисплейи ва 108МП асосий камерани тақдим этади. Худди шу нархдаги realme 8 Pro эса 6.4 дюймли AMOLED дисплейи, 108МП камера ва 50 ватт қувватлаш технологияси билан жиҳозланган. Бироқ ушбу смартфонда стерео динамик мавжуд эмас.\nБундан ташқари, 190 евро нархдаги Galaxy А22 смартфони ҳам Poco M4 Pro'га муқобил вариант бўлиши мимкин. Қурилма 90Hz AMOLED дисплейи ва тўрта камерага эга. Бироқ унда тезкор қувватлаш технологияси ҳамда стерео динамик мавжуд эмас.\nЎҚИНГ: ТераТавсиф: Samsung Galaxy A72\nPoco M4 Pro 5G - ўз нархига мос бўлган смартфон. Қурилма камералари яхши суратларни тақдим этади. Бюджет синфига мансуб бўлса-да, унга стерео динамик ўрнатилган. Шунингдек, смартфон аккумулятор автономлик вақти билан мақтана олади. Тезкор қувватлаш имкониятининг мавжудлиги ҳам қувонарли ҳолат.\namazon.de 249 yevro Сотиб олиш\n90Hz частотали катта LCD дисплей\nКатта ҳажмли аккумулятор ҳамда тезкор қувватланиш имконияти\nСифатли видео ва суратлар\nСатҳ камерасиз ҳам яхши портрет суратларни тақдим эта олади\nМакро камера мавжуд эмас\n4K видео форматда видео олишнинг имкони йўқ\nPoco M3 Pro билан таққослаганда смартфон унумдорлигида ўзгариш бўлмаган\n90Hz частота GPU ишлашига салбий таъсир кўрсатиши мумкин\n#Xiaomi #Poco M4 Pro 5G


У, биринчи навбатда, атроф-муҳитни ифлослантириб, нохуш ҳид таратади. Қолаверса, кўплаб турдаги касалликларнинг келиб чиқишига сабаб бўлади.\n— Жорий йилда Ўзбекистон Фанлар Академиясининг илмий-тадқиқот институтлари, олий таълим муассасалари ҳамда кўпгина инновацион марказлар билан жами 1,5 миллиард сўмлик йигирмата шартнома имзоланди, — дейди «Олмалиқ кон-металлургия комбинати» акциядорлик жамияти бош муҳандисининг илмий ишлар бўйича муовуни Одилхўжа ПАРПИЕВ. — Айниқса, улар орасида техноген чиқиндилар таркибидан ажратиб олинаётган нодир металлар иқтисодиётимиз қаддини кўтаришдаги ўрни беқиёсдир. Масалан, комбинатда чиқиндилардан йил давомида минг тонна кислота 1,2-1,3 миллион тонна атрофида сульфат кислота ажратиб олинади. Биласиз, мазкур жараёнда печларнинг ўрни салмоқли. Шу боис ҳозирда печлар сонини кўпайтириш чоралари кўрилмоқда.\n— Йиғилиб қолган техноген чиқиндилардан қайта фойдаланиш имкони борми?\n— Албатта. Бугунги кунда чиқиндиларнинг атроф-муҳитга етказаётган экологик таъсирини камайтириш, ундан мис, олтин ва бошқа қимматбаҳо металларни ажратиб олиш борасида аниқ ва мақсадли ишлар олиб борилмоқда. Негаки, комбинат тасарруфидаги қирққа яқин катта-кичик корхоналардан ҳавога кўтарилаётган аччиқ тутун ва бир ярим минг гектар майдондаги чиқиндиларни узил-кесил бартараф этишнинг сира иложи йўқ. Масаланинг ечими ҳаво тозаловчи фильтрлар ўрнатишдир.\nБугунги кунда бир миллиард тоннадан ошиқ чиқинди мавжуд. Энг қизиғи, унинг ҳар бир тоннасидан ўттиз граммгача мис ажратиб олиш мумкин. Йилига яна 30-35 миллион тонна чиқинди қўшилади. Шунинг 300-400 тоннаси кун давомида ишланади. Яъни, қимматбаҳо металлар ажратиб олинади.\n20:28, 04.07.2019 ✔75\n11:24, 14.06.2019 ✔97\n15:36, 07.06.2019 ✔121\n✔ 75  20:28, 04.07.2019\n✔ 97  11:24, 14.06.2019\n✔ 121  15:36, 07.06.2019\n✔ 145  11:21, 31.05.2019\n✔ 159  15:36, 24.05.2019